title: Bloodtruth

text: Bloodtruth solmi levytyssopimuksen Unique Leader Recordsin kanssa heinäkuussa 2014. Yhtyeen esikoisalbumi "Obedience" julkaistaan 16. syyskuuta 2014.


title: John Suckling

text: Sir John Suckling (s. 10. helmikuuta 1609 - k. toukokuun jälkeen 1641) oli englantilainen runoilija. Hänen sanotaan myös kehittäneen korttipelin cribbage. Hänen tunnetuin runonsa on "Ballad Upon a Wedding".


title: John Suckling

text: Suckling aloitti opiskelun Cambridgen Trinity Collegessa vuonna 1623. Vuonna 1628 hän lähti Lontoosta matkustellakseen Ranskassa ja Italiassa ja palasi ennen vuoden 1630 syksyä, jolloin hän sai ritarin arvonimen. Suckling kuoli Pariisissa vuonna 1641 ja hänet on myös haudattu sinne.


title: John Suckling

text: Sucklingin ystäväpiiriin kuuluivat aikalaisrunoilijat ja -kirjailijat Ben Jonson, Thomas Carew, Richard Lovelace, Thomas Nabbes ja erityisesti John Hales sekä Sir William Davenant.


title: Obedience

text: Obedience on italialaisen brutaalia death metalia soittavan Bloodtruth-yhtyeen ensimmäinen täyspitkä albumi. Se julkaistiin vuonna 2014.


title: Tietovuoto

text: Tietovuoto tarkoittaa tavallisesti salassa pidettävän tiedon levittämistä eteenpäin.


title: Tietovuoto

text: Euroopan unionissa ei ole yhteisiä sääntöjä tietojen paljastamisesta. Kymmenessä EU-maassa on lainsäädäntöä, mutta joissakin maissa se on rajattu kattamaan vain tiettyjä sektoreita tai pelkästään julkisen sektorin työntekijöitä. Suomessa ei ole minkäänlaista lainsäädäntöä tai lain suojaa ilmoittajille.


title: Tietovuoto

text: Euroopan komissio suunnittelee helpottavansa väärinkäytöksistä kertovien tietojen vuotamista. Sen huhtikuussa 2018 tekemässä lainsäädäntöehdotuksessa ehdotetaan valtioille, aluehallinnoille, yli 10 000 asukkaan kunnille ja yrityksille velvollisuutta tarjota menettely väärinkäytöksistä ilmoittamista varten. Kaikenlaiset vastatoimet ilmiantajaa vastaan kiellettäisiin ja organisaation olisi osoitettava, ettei vastatoimia ole tehty. EU:n tavoite on hyväksyä direktiivi ennen vuoden 2019 EU-vaaleja.


title: FS Océan (1868)

text: Océan oli Ranskan laivaston vuonna 1868 vesillelaskettu puurunkoinen Océan-luokan panssarifregatti. Se oli samalla luokkansa nimikkoalus. Alus osallistui Saksan-Ranskan sotaan ja se liitettiin Itämeren laivueeseen, jonka tehtävänä oli estää merelle pääsy Saksan rannikon satamista. Myöhemmin alus kuului sekä pohjoiseen että Välimeren laivueeseen ennen alusluettelosta poistoaan 1894.


title: FS Océan (1868)

text: Henri Dupuy de Lômen suunnittelema alus tilattiin Brestin laivastontelakalta. Se oli paranneltu versio Provence-luokan aluksista. Sen köli laskettiin 18. huhtikuuta 1865 ja alus laskettiin vesille 15. lokakuuta 1868. Alus otettiin palvelukseen 21. heinäkuuta 1870.


title: FS Océan (1868)

text: Saksan ja Ranskan välisen sodan uhan kasvaessa alus palautettiin reservistä palvelukseen ja se liitettiin Ranskan Itämeren laivastoon, jonka mukana se pyrki estämään saksalaisten pääsyn merelle. Laivasto kuitenkin määrättiin palaamaan Cherbourgiin jo 16. syyskuuta 1870.


title: FS Océan (1868)

text: Alus liitettiin koelaivueeseen, johon se kuului aina vuoden 1875 reserviin siirtoonsa saakka. Alus palautettiin palvelukseen 1879, jolloin se liitettiin Välimeren laivueeseen. Se oli modernisoitavana 1884-1885, jonka jälkeen se liitettiin pohjoiseen laivueeseen. Alus palasi Välimerelle 1891. Se liitettiin tykistökouluun vielä samana vuonna ja vuotta myöhemmin koululaivaksi. Alus poistettiin alusluettelosta 26. marraskuuta 1894 ja se romutettiin 1895.


title: Solveig

text: Solveig on pohjoismainen naisen etunimi. Nimi on yhdistetty sanoista "salv" ja "veig", joista ensimmäinen tarkoittaa taloa tai salia, jälkimmäinen taistelua tai voimaa. Myöhemmin nimen on kuitenkin tulkittu viittaavan myös "auringon rataa" tarkoittaviin sanoihin "sol" ja "veg". Nimen on tehnyt suosituksi varsinkin Ibsenin näytelmässä Peer Gynt esiintyvä, Edvard Griegin säveltämä Solveigin laulu.


title: Solveig

text: Suomessa nimi Solveig on Väestörekisterikeskuksen tietojen mukaan annettu vuoden 2009 loppuun mennessä lähes 3000 henkilölle. Solveigin nimipäivä on suomenruotsalaisen kalenterin mukaan 3. syyskuuta.


title: Bertta

text: Bertta, Berta tai Bertha on naisen etunimi. Nimi johtuu muinaissaksalaisesta "loistavaa" tai "säteilevää" tarkoittavasta sanasta "berecht", mutta se on voitu myös käsittää lyhentymäksi -bert-loppuisten nimien naispuolisista vastineista kuten Alberta tai Roberta.


title: Bertta

text:
Suomessa nimi Bertta on Väestörekisterikeskuksen tietojen mukaan annettu vuoden
2009 loppuun mennessä 7 377 henkilölle, Berta 1 070 henkilölle ja Bertha 686 henkilölle. Suurin osa heistä on syntynyt 1900-luvun alkupuolella. Nimeä ei nykyisin ole suomenkielisessä kalenterissa, mutta esimerkiksi vuonna 1916 se oli 1. helmikuuta. Suomenruotsalaisen kalenterin mukaan Bertan nimipäivä on 24. elokuuta. Vuodesta 2020 lähtien nimi esiintyy myös suomenkielisessä kalenterissa muodossa Bertta.


title: Internal Bleeding

text: Internal Bleeding on yhdysvaltalainen brutaalin death metalin yhtye, joka perustettiin vuonna 1991 Long Islandilla, New Yorkissa.


title: Internal Bleeding

text: Huhtikuussa 2014 Internal Bleeding solmi levytyssopimuksen Unique Leader Recordsin kanssa. Yhtyeen tuleva viides studioalbumi on määrä julkaista 30. syyskuuta 2014.


title: Saman kieli

text: Sama on ryhmä Filippiinien eteläosassa ja Malesiassa Sabahin osavaltiossa puhuttuja austronesialaisia kieliä. Ryhmään kuuluu neljä kieltä, jotka jakautuvat edelleen omiin murteisiinsa. Saman eri varianttien puhujat ymmärtävät suurimmaksi osaksi toistensa kieltä.


title: Saman kieli

text: Saman alle luettavat kielet ovat eteläsama, keskisama, balangingi ja pangutaraninsama.


title: Saman kieli

text: Samaa puhuu Filippiineillä äidinkielenään 405 000 ihmistä ja Malesiassa 35 000.


title: Jake Miller

text: Jacob Harris "Jake" Miller (s. 28. marraskuuta 1992 Weston, Florida) on yhdysvaltalainen räppäri ja lauluntekijä. Miller julkaisi ensimmäisen albuminsa "Us Against Them" marraskuussa 2013. Nykyisin Millerillä on levysopimus Warner Brothers Recordsin kanssa, mutta hänen esikoisalbuminsa on tehty E1 Musicin kanssa. Miller on julkaissut yhden albuminsa lisäksi neljä singleä. Hän on esiintynyt vuodesta 2011. Miller on etniseltä taustaltaan juutalainen.


title: Sama

text: Sama voi viitata seuraaviin asioihin:


title: Sama

text: Sama on myös seuraavien henkilöiden nimi:


title: Carpe Diem (kappale)

text: ”Carpe Diem” on suomalaisen Haloo Helsinki! -yhtyeen kappale heidän neljänneltä studioalbumilta "Maailma on tehty meitä varten". Ratas Music julkaisi sen albumin neljäntenä singlenä syyskuussa 2013. Kappaleen ovat säveltäneet Leo Hakanen sekä Rauli Eskolin ja sen on sanoittanut Elli Haloo. Sanoituksiltaan kappale kertoo vaikeista päätöksistä.


title: Carpe Diem (kappale)

text: Kappaleeseen tehty musiikkivideo julkaistiin yhtyeen Vevo-kanavalla 16. lokakuuta 2013.


title: Carpe Diem (kappale)

text: ”Carpe Diem” menestyi listoilla heikosti verrattuna "Maailma on tehty meitä varten" -albumin kolmeen aiempaan singleen. Kappale tilastoitui ainoastaan radiolistalla, jolla sen parhaaksi sijoitukseksi jäi 11. sija.


title: Joachim Osvold

text: Joachim Osvold (s. 23. syyskuuta 1994 Lørenskog, Norja) on norjalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan hyökkääjä, joka pystyy pelaamaan keskellä sekä vasemmalla laidalla.


title: Joachim Osvold

text: Osvold teki ensiesiintymisensä Norjan pääsarjassa Tippeligaenissa 17-vuotiaana vuonna 2012 edustaen kasvattajaseuraansa Lillestrømiä. Hän pelasi kaudella 2012 kolmessa ja kaudella 2013 kahdessa liigaottelussa tekemättä maaleja. Kaudella 2014 hän jäi kokonaan ilman peliaikaa. Kesken kauden elokuussa 2014 Lillestrøm lainasi hänet loppukaudeksi Suomeen Turun Palloseuraan.


title: Joachim Osvold

text: Osvold on toisen polven Lillestrømin edustusjoukkueen pelaaja, sillä hänen isänsä on Norjan maajoukkueessakin pelannut Kjetil Osvold.


title: Seppo Keskiruokanen

text: Seppo Mikael Keskiruokanen (s. 6. marraskuuta 1951 Rovaniemi) oli Riihimäen kaupunginjohtaja vuodesta 2000 vuoden 2016 marraskuuhun.


title: Seppo Keskiruokanen

text: Keskiruokanen oli Espoon kaupungin suunnitteluinsinööri vuosina 1975–1983, Kouvolan apulaiskaupungininsinööri vuosina 1983 ja 1984 ja Riihimäen apulaiskaupunginjohtaja vuosina 1984–2000. Hän oli Teknillisen korkeakoulun erikoisopettaja vuosina 1989–1991. Koulutukseltaan Keskiruokanen on tekniikan tohtori. Vuodesta 1992 hän on ollut dosentti. Vuonna 2007 hän kieltäytyi, kun häntä pyydettiin hakemaan Hyvinkään kaupunginjohtajan virkaa. Keskiruokanen (silloin vielä Keski-Ruokanen) pääsi ylioppilaaksi Rovaniemen yhteislyseosta vuonna 1970. Hän on ollut naimisissa vuodesta 1977 lähtien Marjatta Anneli Pullin kanssa, heillä on vuonna 1991 syntynyt poika.


title: Lorenzo Bandini -palkinto

text: Lorenzo Bandini -palkinto (Lorenzo Bandini Trophy) on vuosittain jaettava palkinto yleensä nuorelle ja lupaavalle Formula 1 -kuljettajalle, joka on osoittanut radalla erityistä taistelutahtoa. Palkintoa on jaettu vuodesta asti italialaisessa kylässä nimeltä Brisighella. Tuo kylä oli vuonna 1967 menehtyneen Formula 1 -kuljettaja Lorenzo Bandinin kotikylä. Palkinto on nimetty Bandinin mukaan ja se annetaan aina edellisen vuoden suorituksista. Suomalaisista palkinnon on saanut Kimi Räikkönen vuonna 2004 ja Valtteri Bottas vuonna 2018.


title: Esteve Rabat

text: Esteve Rabat Bergada (s. 25. toukokuuta 1989 Barcelona) on espanjalainen ratamoottoripyöräilijä, joka kaudella 2015 ajaa Moto2-luokan Marc VDS-tallissa numerolla 1. Rabat on 178 senttimetriä pitkä ja painaa 61 kilogrammaa.


title: Esteve Rabat

text: Hän aloitti kilpailemisen 125-kuutioisten MM-sarjassa jo vuonna 2005. Siinä sarjassa ajetun kuuden kauden aikana Rabat saavutti kolme palkintosijaa ja oli parhaimmillaan MM-sarjassa kuudes kaudella 2010. Moto2-luokkaan Rabat siirtyi kaudeksi 2011. Hänen läpimurtonsa tapahtui kaudella 2013, jonka aikana Rabat saavutti kotikisastaan uransa ensimmäisen voittonsa ja oli kauden jälkeen sarjan loppupisteissä kolmas 216 pisteellään. Kauden aikana Rabat saavutti kolme voittoa ja seitsemän palkintosijaa. Kaudella 2014 hän jatkoi Moto2-sarjassa. Rabat voitti kaudella 2014 Moto2-sarjan maailmanmestaruuden ennen tallikaveriaan Suomen Mika Kalliota.


title: Kielet Lasten Eurovision laulukilpailussa

text: Tämä artikkeli käsittelee Lasten Eurovision laulukilpailussa käytettyjä kieliä. Toisin kuin aikuisten Euroviisuissa, lasten kilpailussa kappaleet tulee esittää suurimmaksi osaksi jollakin edustettavan maan virallisista kielistä. Myös keksityllä kielellä saa laulaa, kuten Georgia teki voittaessaan esittämällä ampiaisten ääniä vuonna 2008. Lasten Euroviisuissa onkin kuultu esimerkiksi azeria, jolla ei aikuisten kilpailussa ole vielä esiinnytty. Lisäksi japania on kuultu Serbian vuoden 2006 monikielisessä laulussa. Tapahtuman juontokieli on englanti.


text: Jos kappaletta ei ole esitetty kokonaan kyseisellä kielellä, tiedot on "kursivoitu". Tietoihin on tällöin mahdollisesti lisätty myös ensimmäinen kerta, jolloin kyseisellä kielellä on esitetty kokonainen kappale.


text: Luettelossa ovat mukana viralliset laulukielet.


title: Africa (kappale)

text: Africa on rock-yhtye Toton menestyskappale ja yksi heidän tunnetuimmista kappaleistaan. Kappale on osa vuonna 1982 julkaistua "Toto IV"-albumia ja se saavutti helmikuussa 1983 Billboard Hot 100-listan ensimmäisen sijan ja Britannian singlelistan kolmannen sijan. Kappaleen sanoittivat yhtyeen kosketinsoittaja/vokalisti David Paich sekä rumpali Jeff Porcaro. 17. toukokuuta 2013 kappale nousi Uudessa-Seelannissa takaisin listoille 30 vuoden tauon jälkeen, saavuttaen viidennen sijan ja tämän myötä uuden kärkisijan päihittäen aiemman, 14. marraskuuta 1982 saavutetun 8. sijan. Vielä paremmin kappale menestyi Uuden-Seelannin ITunesin latauslistoilla, jossa se saavutti listan 1. sijan. Tämä tapahtui sen jälkeen kun kolme Uuden-Seelannin radio DJ:tä The Edge Radio Stationiltä (Carl Fletcher, Vaughan Smith ja Megan Sellers) kehottivat kuuntelijoitaan lataamaan kyseisen kappaleen. David Paich otti tämän jälkeen yhteyttä kolmikkoon onnitteluhaastattelua varten.


title: Africa (kappale)

text: Suomessa single nousi virallisen listan sijalle 18.


title: Lurin kieli

text: Luri on iranilainen kieli, jota puhutaan Iranin lounaisosassa. Sen murteet muodostavat murrejatkumon pohjois-etelä-suunnassa. Luri on jaettavissa kolmeksi erilliseksi kieleksi, jonka puhujat ymmärtävät jonkin verran toisiaan ja jonkin verran myös läheisimpiä sukukieliä kuten persiaa, lakia ja kumzaria. Pohjoisessa puhuttua lurin muotoa kutsutaan pohjoisluriksi, etelässä puhuttua eteläluriksi ja niiden väliin sijoittuvia murteita bakhtiariksi.


title: Lurin kieli

text: Pohjoisluria puhuu äidinkielenään noin 1,5 miljoonaa ihmistä ja eteläluria 875 000. Bakhtiarilla on noin miljoona puhujaa.


title: Luri

text: Luri voi tarkoittaa seuraavia asioita:


title: Anthony Washington

text: Anthony Washington (s. 16. tammikuuta 1966 Glasgow, Montana, Yhdysvallat) on uransa jo päättänyt kiekonheittäjä. Washington voitti kultaa vuoden 1999 MM-kisoista Sevillasta tuloksella 69.08. Hän osallistui myös kolmiin peräkkäisiin kesäolympialaisiin 1992-2000, joissa hän jokaisessa selviytyi finaaliin ollen parhaimmillaan neljäs vuoden 1996 kisoissa Atlantassa. Washingtonin ennätys on vuonna 1996 Salinasissa heitetty 71.14. Uransa jälkeen Washington on esiintynyt Snickersin mainoksessa.


title: Tapio Koivu

text: Tapio Koivu (s. 21. maaliskuuta 1964 Helsinki) on toiminut Tiedekeskus Heurekan toiminnanjohtaja vuodesta 2014 lähtien. Hän on diplomi-insinööri vuodelta 1989, tekniikan lisensiaatti vuodelta 1996 ja tohtori vuodelta 2000. Koivu teki tutkimustyötä Norjan rakennustutkimusinstituutissa vuonna 1992, Japanissa Shimizucorporationin tutkimuskeskuksessa vuonna 1993 ja Yhdysvalloissa Stanfordin yliopistossa vuosina 2000 ja 2001. Koivu oli Valtion teknillisen tutkimuskeskuksen tutkija vuosina 1989–1995 ja tutkimuspäällikkö vuosina 1996–2002.


title: Georgian Bay Islandsin kansallispuisto

text: Georgian Bay Islandsin kansallispuisto on Kanadassa, lähellä Honey Harbouria ja Port Severniä, saaristossa sijaitseva kansallispuisto. Kansallispuiston alueeseen kuuluu kaikkiaan 59 saarta ja luotoa, jotka ovat osa 30000 saarta käsittävää saaristoa. Alueella elää monia sammakko- ja matelijalajeja, kuten viisijuovaskinkki ja suokalkkarokäärme. Alueen suurin saari on Beausoleil. Sen maasto on kallioista ja se sijaitsee tuulisella paikalla, missä kasvaa vain tuulen vaikutusta kestäviä puulajeja. Saaren eteläosassa maaperä on kallkkikiveä.


title: Rottnest Island

text: Rottnest Island eli Rottnestin saari on lähellä Australian länsirannikkoa sijaitseva saari. 7000 vuotta sitten maankohoaminen aiheutti Rottnestin erkaantumisen mantereesta. Saari ja sen ympäristö muodostavat luonnonsuojelualueen. Rannikkovesissä on koralliriuttoja ja niiden ympärillä esiintyy nokkavalaita, merileijonia, paholaisrauskuja ja satunnaisesti kilpikonnia. Itse saarella on monia lintulajeja houkuttelevia suolajärviä ja rämeitä. Saarella harrastetaan sukellusta ja melontaa.


title: Israel Yritys

text: Israel Yritys (18. toukokuuta 1887 Kurikka – 11. joulukuuta 1964 Seinäjoki) oli eteläpohjalainen teollisuusmies, joka tunnetaan Seinäjoen kauppalan ja maalaiskunnan teollistajana, monipuolisena kehittäjänä ja kunnallispoliitikkona. Hän toimi perustamiensa Seinäjoen Saha Oy:n ja Kehruu- ja Kutomotehdas Oy:n toimitusjohtajana.


title: Israel Yritys

text: Kurikan Lusankylässä maanviljelijä Juho-Jaakko Jussilan pojaksi syntynyt Israel Yritys menetti isänsä jo kaksivuotiaana. Hän kävi kolme luokkaa oppikoulua Kokkolan yhteiskoulussa vuoteen 1906 saakka ja opiskeli sitten Vaasan kauppakoulussa vuoteen 1908 saakka. Hän toimi vuoden verran Kurikan Osuuskaupan Kankaankylän sivuliikkeen myymälänhoitajana, sitten puutavaraliike Jörgen Burudin lautatarhan hoitajana Vaasassa ja Kristiinankaupungissa sekä puutavaraliike Slotte & Lerbackin metsäpiiripäällikkönä Pohjois-Satakunnassa 1912–1917.


title: Israel Yritys

text: Kun Slotte & Lerback muutti Seinäjoelle 1917, Yritys osti Kivistön tilan läheltä Huhtalaa, jonka peltoja hänen sukunsa esi-isät olivat viljelleet. Tilaan kuului 40 hehtaaria peltoa ja 400 hehtaaria metsää.


title: Israel Yritys

text: Yritys aloitti sahaliiketoiminnan vuonna 1919 ostamalla liikekumppaniensa kanssa Koskelan sahan Seinäjoen Sahalammen kohdalta ja muuttamalla sen Seinäjoen Saha Oy:ksi, jonka toimitusjohtajaksi hän ryhtyi. Joen ja Vapaudentien välissä sijainneen sahan tontille rakennettiin vuonna 1926 kuivaamo ja höyläämö. Saha siirtyi kokonaan Yrityksen omistukseen 1930 ja uudistettiin kokonaan vuoteen 1937 mennessä. Saha työllisti 130–150 työntekijää, ja tuotannosta meni vientiin 75 prosenttia.


title: Israel Yritys

text: Sahan rinnalle Israel Yritys perusti vuonna 1923 Seinäjoen Kehruu- ja Kutomotehdas Oy:n yhdessä Juho ja Kalle Hakasen kanssa, mutta veljekset myivät koko omistuksen Yritykselle 1931. Tekstiilitehdas työllisti noin 150 työntekijää, etupäässä naisia. 1930-luvun alun pula-aikana tehdas jouduttiin hetkeksi sulkemaan.


title: Israel Yritys

text: Israel Yritys oli mukana perustamassa Seinäjoelle myös Osuusteurastamo Itikkaa ja kahta virvoitusjuomatehdasta. Hän perusti myös Seinäjoen Kivimurskaamo Oy:n ja Seinäjoen Vesijohto Oy:n ja toimi niidenkin toimitusjohtajana 1920–1930-luvuilla.


title: Israel Yritys

text: Kuuluttuaan aluksi Vaasan kauppakamariin Yritys perusti Seinäjoelle Etelä-Pohjanmaan kauppakamarin. Hän toimi aktiivisesti myös Seinäjoen Yksityisyrittäjissä ja Etelä-Pohjanmaan maakuntaliitossa. Lisäksi hän oli yksi Etelä-Pohjanmaa-lehden perustajista. Muita yrityksiä, joiden perustamisessa Yritys oli mukana olivat Neptun-laivayhtiö, Seinäjoen Sanoma Oy, Lakeuden Auto Oy, Lakeuden Konepaja Oy, Etelä-Pohjanmaan Urheiluliike Oy, Seinäjoen luontaishoitola, Vaasan Puutavara Oy ja Suomen Puuliiton Myynti Oy.


title: Israel Yritys

text: Yritys oli pitkään mukana myös kunnallisissa luottamustehtävissä, joissa hänen erityinen kiinnostuksensa kohde oli kansakoulujen perustaminen alueelle. Hän istui Seinäjoen valtuustossa 1924–1931 ja 1933–1944. Hänen vaimonsa Saima Yritys perusti Seinäjoen ensimmäisen lastentarhan Matti Visantin piirtämään perheen kotitaloon, jossa yhä toimii Yrityksen päiväkoti. Seurakuntaelämässä Yritys oli yksi Lakeuden Risti -kirkon puuhamiehistä.


title: Israel Yritys

text: Israel Yritys sai talousneuvoksen arvonimen lokakuussa 1948 ja teollisuusneuvoksen arvon joulukuussa 1949.


title: Israel Yritys

text: Seinäjoen Sahan toiminta päättyi 1958 ja Kehruu- ja Kutomotehtaan 1963. Israel Yritys kuoli 1964.


title: Pekka Isotalus

text: Pekka Sakari Isotalus (s. 30. toukokuuta 1966 Ylivieska) on puheviestinnän professori Tampereen yliopiston viestinnän, median ja teatterin yksikössä vuodesta 2005.


title: Pekka Isotalus

text: Isotalus valmistui ylioppilaaksi vuonna 1985. Hän opiskeli puheviestintää Jyväskylän yliopistossa ja valmistui filosofian kandidaatiksi vuonna 1990 ja lisensiaatiksi 1993. Isotalus väitteli filosofian tohtoriksi vuonna 1996. Hänen väitöskirjansa käsitteli toimittajien televisioesiintymistä. Sittemmin Isotalus on siirtynyt tutkimaan poliittista viestintää, muun muassa presidentinvaalien televisioväittelyitä. Hänen muita tutkimuskohteitaan ovat johtamisviestintä sekä vuorovaikutus hyvinvoinnin edistäjänä ja ammatillinen vuorovaikutus työelämässä.


title: Pekka Isotalus

text: Akateemisen uransa alkuvaiheessa Isotalus työskenteli yli kymmenen vuoden ajan puheviestinnän eri tehtävissä Jyväskylän yliopiston viestintätieteiden laitoksella. Hän oli Helsingin kauppakorkeakoulun Center for Knowledge and Innovation Research -tutkimuskeskuksessa tutkimustiimin johtaja vuosina 2000–2002 ja Helsingin yliopiston puhetieteiden laitoksen yliopistonlehtori 2002–2005. Isotalus on puheviestinnän dosentti Helsingin yliopistossa vuodesta 2001 ja poliittisen viestinnän (valtio-oppi) sekä puheviestinnän dosentti Jyväskylän yliopistossa vuodesta 2002. Vuodesta 2015 hän on ollut puheviestinnän tieteellisen yhdistyksen Prologoksen puheenjohtaja.


title: Aspen Shortsfest

text: Aspen Shortsfest on vuosittainen lyhytelokuvafestivaali, joka järjestetään Aspenissa, Coloradossa.


title: Sebastian Fagerlund

text: Sebastian Fagerlund (s. 6. joulukuuta 1972 Parainen) on suomalainen taidemusiikin säveltäjä. Hän kuuluu sukupolvensa kansainvälisesti menestyneimpiin suomalaissäveltäjiin. Fagerlundia on luonnehdittu postmoderniksi impressionistiksi, jonka ”soinnillisia maisemia voi kuunnella aistihurmaisina luontokuvina, jotka ovat myös tajunnallisia kuvia, mielen maisemia”. Fagerlundin musiikissa voi kuulla esimerkiksi länsimaisen kulttuurin, Lähi-idän ja heavy metalin kaikuja.


title: Sebastian Fagerlund

text: Vuodesta 2013 lähtien Fagerlund on toiminut yhdessä klarinetisti Christoffer Sundqvistin kanssa Pietarsaareen perustamansa RUSK-kamarimusiikkifestivaalin taiteellisena johtajana.


title: Sebastian Fagerlund

text: Fagerlund toimii Amsterdamissa sijaitsevan Concertgebouw’n residenssisäveltäjänä kautena 2016–2017. Vuonna 2018 Fagerlund oli kutsuttu vierailevaksi säveltäjäksi Aspen Music Festivaalille.


title: Sebastian Fagerlund

text: Fagerlund aloitti musiikkiopintonsa soittamalla viulua Turun konservatoriossa Simo Vuoriston johdolla. Opiskeltuaan vuoden Alankomaissa Fagerlund pyrki opiskelemaan sävellystä Sibelius-Akatemiaan, josta hän valmistui Erkki Jokisen johdolla säveltäjäksi 2004. Fagerlund on osallistunut mm. Michael Jarrellin, Magnus Lindbergin ja Ivan Fedelen mestarikursseille.


title: Sebastian Fagerlund

text: Fagerlundin säveltäjäuran käännekohta oli klarinettikonsertto (2006). Teos vahvisti hänen asemaansa johtavien suomalaissäveltäjien joukossa. Hän on kertonut, että meni sekä elämässä että säveltämisessä jumiin isänsä kuoltua, ja sävellyksen valmistuminen vaati lähtöä toiseen ympäristöön, Barcelonaan. Tilanne korjaantui.


title: Sebastian Fagerlund

text: Toinen tärkeä orkesteriteos on ollut "Isola" (2007). Kumpikin teos on kantaesitetty Korsholman musiikkijuhlilla. Yleisradion vuoden levy -tunnustuksella palkittu  kamariooppera "Döbeln" (2009) oli Kokkolan Oopperan tilaus. Orkesteriteos "Ignite" (2010) esitetty eri puolilla maailmaa. Pekka Kuusistolle sävelletty viulukonsertto "Darkness in Light" esitettiin Tampereella syyskuussa 2012. Yleisradion tilaama ja Ismo Eskelisen kantaesittämä kitarakonsertto "Transit" oli vuorossa 2013.


title: Sebastian Fagerlund

text: Fagerlund on sanonut: ”Eräänlainen alkukantaisuus on läsnä monissa teoksissani. Se on johtanut siihen, että etenkin rytmi on muodostunut hyvin tärkeäksi. Minua kiehtoo eteenpäin syöksyvä voima.” Fagerlundin musiikkia luonnehtii sekä kiinnostus suurrakenteisiin ja niiden yksityiskohtiin että syvähenkinen näkemys musiikista olemassaoloon liittyvien peruskysymysten ja kokemusten hahmottajana.


title: Sebastian Fagerlund

text: Fagerlundin sävellyksiä ovat esittäneet huippuorkesterit eri puolilla maailmaa, muun muassa Singaporen sinfoniaorkesteri, Radion sinfoniaorkesteri, Orquesta Sinfonico Nazionale RAI, BBC:n sinfoniaorkesteri, Göteborgin sinfoniaorkesteri, Bergenin filharmoninen orkesteri ja Hollannin Radion Filharmoninen orkesteri.


title: Erkki Guseff

text: Erkki Sergei Guseff (s. 23. maaliskuuta 1937 Muolaa) on suomalainen keihäänheittäjä. Hän edusti Suomea kahdessa A-maaottelussa ja yhdessä B-maaottelussa. Kalevan kisoissa hän sijoittui parhaimmillaan kolmesti viidenneksi, vuosina 1962, 1964 ja 1965. Ennätyksekseen hän heitti 78,04 m vuonna 1965. Hän edusti urallaan Björkbodan Tähteä, Turun Pyrkivää, Turun Urheiluliittoa ja HIFK:ta.


title: Kauvatsan rautatieasema

text: Kauvatsan rautatieasema (lyhenne Kav) avattiin vuonna 1895 neljä kilometriä etelään kirkolta nykyisen Kokemäen kaupungin alueelle Tampere–Pori-rataosalle.


title: Kauvatsan rautatieasema

text: Kauvatsan alkuperäinen asemarakennus valmistui vuonna 1895 samojen Oulun radan pysäkkirakennusten piirustusten mukaan kuin esimerkiksi Nokian, Siuron, Karkun ja Nakkilan rautatieasemat samalla rataosalla. Rakennus poltettiin kansalaissodan aikana keväällä 1918, ja sen tilalle valmistui seuraavana vuonna uusi asemarakennus Suupohjan radan V luokan tyyppipiirustusten mukaan. Tämä rakennus tuhoutui kuitenkin tulipalossa joulukuussa 1922 ja nykyinen asemarakennus valmistui jälleen uusien piirustusten mukaan vuonna 1923.


title: Kauvatsan rautatieasema

text: Kauvatsan aseman toiminta oli vilkkaimmillaan 1930- ja 1940-luvuilla, jolloin Kauvatsanjoesta nostettuja tukkeja lastattiin juniin kuljetettaviksi Rauman tehtaille. Asemakylässä asui 1960-luvulla 400 asukasta ja teollisuuttakin oli muun muassa höyrysaha. Asutus väheni kuitenkin ja asema muutettiin miehittämättömäksi seisakevaihteeksi vuonna 1968. Tavaraliikenne lopetettiin vuonna 1973 ja liikennepaikka lakkautettiin henkilöliikenteen loppuessa vuonna 1989. Asemarakennus myytiin yksityisomistukseen vuonna 1994, minkä jälkeen siinä on toiminut kutomo. Kauvatsa oli itsenäinen kunta vuoteen 1969.


title: Superstition (albumi)

text: Superstition on kanadalaisen The Birthday Massacre -yhtyeen kuudes täyspitkä albumi. Albumi rahoitettiin joukkorahoituskampanjan avulla, joka käynnistyi helmikuussa 2014. Yhtye sai levytykseen tarvittavat rahat kokoon alle vuorokaudessa.


title: Superstition (albumi)

text: Albumi nousi Billboard 200 -listan sijalle 143.


title: Perhosten valtakunta

text: Perhosten valtakunta: manifesti viimeisestä tulevaisuudesta on Heidi Liehun vuonna 1998 julkaisema esseistinen kirja.


title: Kefaleksiini

text: Kefaleksiini (CHSNO) on kefalosporiineihin kuuluva orgaaninen yhdiste. Yhdiste on antibiootti ja sitä käytetään lääkkeenä useisiin bakteerien aiheuttamiin infektioihin. Kefaleksiini on WHO:n julkaisemalla tärkeimpien lääkeaineiden listalla.


title: Kefaleksiini

text: Kefaleksiini on yksi ensimmäisiä suun kautta annosteltavia ensimmäisen sukupolven kefalosporiiniantibiootteja ja se kehitettiin vuonna 1967. Kefaleksiinin antibioottinen teho perustuu muiden kefalosporiinien tavoin bakteerien soluseinän synteesin estoon. Se sitoutuu erityisiin bakteerin penisilliinejä sitovaan proteiiniin ja sitoutuessaan estää bakteerin soluseinän synteesin jatkumisen, mikä johtaa bakteerisolujen kuolemaan. Kefaleksiini tehoaa sekä grampositiivisiin että gramnegatiivisiin bakteereihin. Se tehoaa muun muassa "Streptococcus"- ja "Staphylococcus"-sukujen lajeihin lukuun ottamatta metisilliinille resistenttiin "S. aureukseen". "Escherichia coli"a ja "Haemophilus influenzae"ta vastaan sen teho on heikompi.


title: Kefaleksiini

text: Kefaleksiinia käytetään bakteerien aiheuttamien infektioiden muun muassa korvatulehduksien, märkäruven, ruusun ja nielutulehduksen hoidossa.


title: Kefaleksiini

text: Kefaleksiini on suhteellisen hyvin siedetty lääkeaine. Sen aiheuttamia sivuvaikutuksia voivat olla huonovointisuus, vatsakivut ja allerginen ihottuma.


title: Kefaleksiini

text: Kefaleksiini on puolisynteettinen yhdiste. Sitä valmistetaan 7-aminodeasetoksikefalosporiinihaposta ja joko fenyyliglysiinin anhydridistä tai amidista. Tämä reaktio suoritetaan tyypillisesti bioteknillisesti ja katalyyttinä toimii "Escherichia coli" -bakteerin tuottama penisilliiniasylaasientsyymi. Kefaleksiinin valmistus on ensimmäinen kaupallisesti merkittävä bioteknillinen sovellus tälle entsyymille.


title: Valkolakkiorneero

text: Valkolakkiorneero ("Cranioleuca albiceps") on orneeroiden heimoon kuuluva varpuslintu.


title: Valkolakkiorneero

text: Valkolakkiorneeroa tavataan Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi.


title: Kettuorneero

text: Kettuorneero ("Cranioleuca vulpina") on orneeroiden heimoon kuuluva varpuslintu.


title: Kettuorneero

text: Kettuorneeroa tavataan Boliviassa, Brasiliassa, Kolumbiassa, Guyanassa, Panamassa, Paraguayssa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.


title: Mór Kóczán

text: Mór Kóczán (8. tammikuuta 1885 – 30. heinäkuuta 1972) oli unkarilainen keihäänheittäjä ja kalvinistipappi. Hän kilpaili heittolajeista, joissa parhain menestys tuli keihäänheitosta. Kóczán saavutti olympiapronssia vuoden 1912 kesäolympialaisista Tukholmasta tuloksella 55,50. Pappina myös toiminut Kóczán osallistui noihin olympialaisiin salanimellä Mór Kóvács, sillä hän halusi välttää riidan kirkon kanssa, joka ei halunnut hänen osallistuvan olympialaisiin. Kóczán kuoli vuonna 1972.


title: Anna-Liisa Hirviluoto

text: Anna-Liisa Hirviluoto (16. helmikuuta 1929 Helsinki – 23. huhtikuuta 2000) oli arkeologi, joka toimi Museoviraston ja sen edeltäjän Muinaistieteellisen toimikunnan tehtävissä 35 vuotta.


title: Anna-Liisa Hirviluoto

text: Hirviluodon vanhemmat olivat sotilasmestari Simo Hirviluoto (aiemmin Lång) ja Martta Kasurinen. Hän valmistui historian opettajaksi, mutta 1957 hänestä tuli Muinaistieteellisen toimikunnan esihistoriallisen osaston amanuenssi ja 1972 tapahtuneen Museoviraston perustamisen jälkeen sen esihistorian toimiston tutkija ja välillä vt. osastopäällikkö.


title: Anna-Liisa Hirviluoto

text: Hirviluodon erikoisalaa oli 1960-luvulla yhteydenpito tieviranomaisiin muinaismuistolain rauhoittamien esihistoriallisten kohteiden tiimoilta, esimerkiksi Porvoon ohitustien ja Porvoon Linnavuoren sekä Tampereen moottoritien ja Sääksmäen Rapolan linnavuoren tapauksissa. Suomen luonnonsuojeluliitto myönsi Museovirastolle paljolti Hirviluodon toiminnan ansiosta ympäristöpalkinnon 1990 ja 1997 virasto taas otti vastaan hänen ansiostaan Hämeen heimoliiton kunniakirjan.


title: Anna-Liisa Hirviluoto

text: Hirviluoto työskenteli myös maankäytön suunnitteluun ja kaavoituksiin liittyvissä muinaisjäännöksiä koskeneissa kysymyksissä. Tutkijana hän paneutui rautakauteen, tehden kaivauksia etenkin Varsinais-Suomessa kuten Yläneen viikinkikalmistossa, josta hän ei kuitenkaan ehtinyt julkaista toivomaansa perusteellista selvitystä. Hirviluoto tunnettiin myös aktiivisena pohjoismaiseen yhteistyöhön osallistuvana arkeologina.


title: Valentin Claireaux

text: Valentin Claireaux (s. 5. huhtikuuta 1991 Saint Pierre ja Miquelon, Ranska) on ranskalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan oikea laitahyökkääjä, mutta osaa pelata myös keskellä. Claireaux laukoo oikealta.


title: Valentin Claireaux

text: Claireaux syntyi Saint-Pierre ja Miquelonin Ranskalle kuuluvassa saaristossa Kanadan edustalla. Hän aloitti siellä myös jääkiekkoilun, mutta pelasi myöhemmät juniorivuotensa kuitenkin manner-Ranskassa HC Amiens Sommen paidassa. Kaudella 2008–2009 Claireaux toimi seuran U18-junioreiden kapteenina ja jakoi tehoilla 23+22=45 sarjan pistepörssin toisen sijan Rouen HE:n Kévin Beziaun kanssa. Kaudella 2009–2010 hän voitti U22-junioreiden hopeaa. Claireaux debytoi myös Ligue Magnusissa, jossa hänen tulokaskautensa toi 22 runkosarjaottelussa tehot 3+6=9 ja neljässä playoff-ottelussa yhden maalin.


title: Valentin Claireaux

text: Sekä kaudella 2011–2012 että 2012–2013 Claireaux vahvisti edellisten kausien tapaan myös Amiensin U22-junioreita. Ensimmäisenä mainitulla kaudella hän toimi joukkueen varakapteenina ja jälkimmäisellä kaudella joukkueen kapteenina. Kaudella 2013–2014 Claireaux teki Ligue Magnusin yhden kauden piste-ennätyksensä tehoilla 13+16=29, joilla hän oli Amiensin kolmanneksi paras pistemies.


title: Valentin Claireaux

text: Elokuussa 2014 Claireaux siirtyi try-outille Mestis-joukkue Lempäälän Kisaan. Syyskuussa hän sai joukkueeseen vuoden mittaisen sopimuksen kaudeksi 2014–2015. Claireaux oli LeKin kolmanneksi paras maalintekijä 11 osumallaan.


title: Valentin Claireaux

text: Kaudeksi 2015–2016 Claireaux palasi kotimaahansa ja siirtyi Ducs d'Angersin riveihin. Marraskuussa 2015 hän palasi kuitenkin loppukaudeksi Mestikseen ja siirtyi KeuPa HT:n paitaan. Kaudeksi 2016–2017 Claireaux teki 1+1-vuotisen sopimuksen SM-liigajoukkue Rauman Lukon ja KeuPa HT:n yhteistyöpelaajana. Hän pelasi lopulta koko kauden Lukon vahvuudessa tehden 53 runkosarjaottelussa tehot 6+14=20. Helmikuussa 2017 seura käytti Claireaux'n sopimuksessa olleen option ja teki vuoden mittaisen jatkosopimuksen hänen kanssaan.


title: Valentin Claireaux

text: Syyskuussa 2018 Claireaux siirtyi 1+1-vuotisella ja lokakuun loppuun asti kestävän try-outin sisältävällä sopimuksella Vaasan Sportiin oltuaan ilman sopimusta alkukauden 2018–2019. Hän sai koejaksonsa päätteeksi jatkosopimuksen.


title: Valentin Claireaux

text: Claireaux edusti Ranskaa MM-kilpailuissa vuosina 2015, 2016, 2017 ja 2018, joista vuoden 2016 turnauksessa hän jakoi joukkueensa sisäisen tehotilaston voiton Florian Chakiachvilin kanssa lukemalla +3. Claireaux pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Yhteensä hän on pelannut 110 A-maaottelua tehopistein 9+9=18.


title: Valentin Claireaux

text: Claireaux pelasi myös alle 20-vuotiaiden I-divisioonan MM-kilpailuissa vuonna ja II-divisioonan MM-kilpailuissa vuonna 2011. Hän toimi jälkimmäisessä turnauksessa Ranskan varakapteenina ja voitti A-lohkon kultaa. Claireaux pelasi myös alle 18-vuotiaiden I-divisioonan MM-kilpailuissa vuonna 2009.


title: Ilja Konovalov

text: Ilja Valerjevitš Konovalov (s. 4. maaliskuuta 1971 Yefrosimovka, Neuvostoliitto) on uransa jo päättänyt venäläinen moukarinheittäjä. Hän voitti MM-pronssia vuoden 2001 MM-kisoissa Edmontonissa tuloksella 80,27. Konovalov osallistui kolmiin kesäolympialaisiin, joissa hänen paras sijoituksensa oli vuoden 2000 kisojen viides sija. Konovalov voitti pronssia vuoden 1997 kesäuniversiadeista Cataniasta. Hänen ennätyksensä on vuonna 2000 Tulassa heitetty 82,28.


title: Serteja-Rudnjan keramiikka

text: Serteja-Rudnjan keramiikka on ensimmäisiä Länsi-Venäjällä käyttöön otettuja kivikautisia keramiikan traditioita. Sen pioneerikäyttäjät olivat todennäköisesti mesoliittiset ryhmät, jotka elivät pienellä Pihkovan alueella Valdain ylängön eteläpuolella ja Baltian itäosissa Väinäjoen, Dneprin ja Lovatin jokilaakoissa. He omaksuivat keraamisen tradition ennen 6300 eaa., kun Sertejan keramiikan (, tai ) valmistustaito opittiin Väinäjoen, Dneperin ja Lovatin rajaamalla suppealla alueella. Keramiikan nimitys juontaa asuinpaikkojen vieressä virtaavasta Sertejan joesta () tai läheisestä kylästä (), joiden läheltä varhaisimmat astiat löytyivät. Ryhmät lopettivat Sertejan keramiikan valmistuksen noin 5300 eaa. ja jatkoivat tämän jälkeen Rudnjan keramiikalla (, tai , Rudnjan kylä). Näitä aiemmin erillisiksi tulkittuja traditioita voidaan pitää saman tradition peräkkäisinä vaiheina. Rudnjan keramiikan valmistaminen loppui noin 4500−4400 eaa.. Keraaminen traditio aloitti seudulla uuden kivikautisen kulttuurivaiheen, jota kutsutaan venäläisessä kirjallisuudessa neoliittiseksi ja suomalaisessa kirjallisuudessa subneoliittiseksi kivikaudeksi.


title: Serteja-Rudnjan keramiikka

text: Keramiikan valmistamisen omaksuivat Venäjän metsävyöhykkeellä 6300 eaa. vain jotkin ryhmät, joiden välimatkat olivat usein satoja kilometrejä. Vaikka keramiikan valmistustekniikka ja muotoilu opittiin muilta, ei keramiikan leviämismekanismejä tunneta. Varhaisten astioiden rakenne, valmistustapa ja ulkomuoto viittaavat Sertejan-, Valdain- ja Ylä-Volgan keramiikan osalta mahdollisesti yhteiseen alkukotiin. Juri B. Tšetlin onkin ehdottanut tälle pioneerivaiheelle nimeä ""Volga-Okan keramiikka"", vaikka ehdotus ei ole vielä saanut laajempaa kannatusta.


title: Serteja-Rudnjan keramiikka

text: Se, mistä keramiikka saapui Keski-Venäjälle, ei ole edelleenkään selvinnyt. Osa keramiikan karstasta on antanut niin varhaisia ajoituksia, ettei niitä ole yleisesti vielä hyväksytty. Sellaisia ovat esimerkiksi 7700 eaa. (asuinpaikka Serteja XIV) ja 6800 eaa. (Serteja X). Yleensä koristelemattomat astiat on ajoitettu 7000 eaa. jälkeen. Näiden astioiden vastaava valmistustekniikka löytyy toki Etelä-Venäjältä Donin rannoilta "Rakušetšni Jar'in" () asuinpaikalta. Toinen vastaavanlainen valmistustraditio löytyy idempää Volgan keskivaiheelta, mistä on löydetty Jelšanin keramiikkaa.


title: Serteja-Rudnjan keramiikka

text: Sertejan keramiikka (ennen 6300−5300 eaa.) jaetaan vaiheisiin A, B ja C. Varhaisin vaihe A sisältää vähäkoristeista keramiikkaa, joka muistuttaa Etelä-Venäjän varhaista keramiikkaa. On esitetty ajatus, että Sertejan keramiikka olisi saanut ensimmäiset vaikutteensa sieltä. Koristeet ovat rytmiltään ja sijainniltaan epäsäännöllisiä ja tyyli vaikuttaa alkeelliselta. Astiat on karhennettu esimerkiksi heinätukulla sisä- ja ulkopuolelta ja ulkopintaan on painettu teräväreunaisella esineellä ohuita viivoja. Kuoppakoristeet puuttuvat lähes kokonaan. Primitiivisistä astioista nämäkin koristeet puuttuvat. Seinämät on valmistettu kiinnittämällä 1–2 cm leveitä nauhoja toisiinsa, jolloin seinämät tulivat 7−11 mm paksuksi.


title: Serteja-Rudnjan keramiikka

text: Astiat olivat yleensä pitkänomaisia tai suippo- tai teräväpohjaisia, sillä tasapohjaisia ei tässä vaiheessa ole käytetty. Astioiden halkaisijat olivat ruukunsirpaleiden muotojen perusteella noin 16−22 cm ja korkeus noin 30−40 cm. Ruukkujen vetoisuus on laskettu olevan esimerkiksi 4,5 litraa tai 9 litraa.


title: Serteja-Rudnjan keramiikka

text: 1980-luvun tutkimuksissa vaiheen A eräältä asuinpaikalta löydettiin astioiden sirpaleita, joita ei oltu poltettu keramiikaksi. Astia oli kovetettu vain kuvaamalla se riittävästi. Tällaiset astiat eivät säily sateen huuhtomassa maassa, vaan niiden savihiukkaset irtoavat toisistaan ja astia menettää muotonsa. Kyseinen asuinpaikka jäi kuitenkin nousevan järven vedenpinnan alle ja hautautui sedimenttien alle. Siellä astiat säilyttivät muotonsa ja kestivät kaivauksien rasitukset. Astioiden pinnoilla ei kuitenkaan ollut keraamista pintaa, mutta koristeita kuitenkin.


title: Serteja-Rudnjan keramiikka

text: Seuraava vaiheessa B (noin 6200−5900 eaa.) astioiden ulkoinen ilme muuttui koristeellisempaan suuntaan. Valmistustapa oli sama, mutta astioiden muotoja oli enemmän. Pitkät ja kapeat suippopohjaiset astia saivat rinnalleen leveitä maljamaisia ja puolipallon muotoisia astioita. Osassa astioita seinämän profiilissa oli suuaukon reunassa kaarre ulospäin, mutta yleensä seinämä tehtiin suoraksi tai hieman sisäänpäin kallistuneeksi. Suurien astioiden suuaukko oli halkaisijaltaan 20−30 cm ja pienien 10−20 cm. Eräät astiat ovat olleet jopa 0,4 litran kokoisia, mutta yleensä ne olivat 4−5 litran suuruisia. Nämä koristeltiin kolmiomaisilla kuopilla, jotka järjestettiin tiheisiin vaakariveihin tai niistä muotoiltiin verkkomaisia suuria kuvioita. Muissa eteläisissä kulttuureissa kolmiomaiset kuopat on ajoitettu 6600−5900 eaa., mutta pohjoisissa kulttuureissa tämän ajan jälkeen. Astian pohjan kärjen ympärille painettiin kolmioilla suurenevia sisäkkäisiä ympyröitä.


title: Serteja-Rudnjan keramiikka

text: Vaiheeseen B-1 ilmaantui myös uudenlaisia leimoja: kampaleimat, soikeat tai pyöreät kuopat, poskihampaan painaumat, kynnen jäljet, jne. Näitä painettiin vaaka-, pysty- tai vinosuuntaisiin riveihin, niistä sommiteltiin kuvioita tai niillä täytettiin koko tila. Tutkijat arvioivat näiden viittaavaan vaikutusaaltoon Volgan, Okan ja Kaman suunnilta, joissa harjoitettiin kampakeramiikkaa kuoppakoristeilla. Kolmiomaiset koristeet viittaavat taas Donin, Bugin ja Dnesterin eteläiseen suuntaan. Astioiden vetoisuus saattoi yltää 12,5 litraan.


title: Serteja-Rudnjan keramiikka

text: Viimeinen vaihe C sisälsi Narvan kulttuurin kiviainesta, mutta sen keramiikka säilyi samanlaisena kuin vaiheessa B. Vain 10% sen keramiikan sirpaleista oli koristeltua.


title: Serteja-Rudnjan keramiikka

text: Rudnjan keramiikka (5300−4400 eaa.) jaetaan vaiheisiin D ja E. Rudnjan keramiikkaa tehtiin kuin Sertejan keramiikkaa, mutta osassa astioita oli myös pyöreä pohja ja taivutetut astian reunat, joiden yhteydessä voidaan puhua S-profiilista. Vain astioiden yläreunat oli koristeltuja ohuilla kampaleimoilla ja erilaisilla muilla painaumilla. Useat radiohiiliajoitukset tästä vaiheesta D sisältyvät väliin 5340−4930 eaa..


title: Serteja-Rudnjan keramiikka

text: Vaiheessa E astiat pitenevät hieman antaen joissakin tapauksissa "piispanhiipan" vaikutelman. Osa astioista oli taas pyöreät pohjat ja taivutetut reunat, mutta toisaalta myös suorareunaiset ja suippopohjaisiakin vielä tehtiin. Astioissa käytettiin vaaka- ja diagonaalisia kuopparivejä, piirrettyjä viivoja tai kampaleimoja. Astioissa yhdistyvät eri piirteitä Narvan keramiikasta sekä Ylä-Volgan ja Ylä-Dneperin alueiden keramiikasta. Ajoitukset sisältyvät välille 4960−4540 eaa.


title: Serteja-Rudnjan keramiikka

text: Kun Rudnjan keramiikan valmistaminen loppui, alueelle levisi Usvjatin keramiikka.


title: Sverigehuset

text: Sverigehuset (”Ruotsitalo”) on rakennus Tukholman Norrmalmilla, Kungsträdgårdenin ja Hamngatanin kulmassa. Se on rakennettu 1961–1969 ja sen on suunnitellut arkkitehti Sven Markelius. Rakennuksessa on kaksi osaa. Puiston puoleisessa matalammassa osassa on muun muassa Svenska institutetin toimistoja. Hamngatanin puoleisessa korkeammassa osassa on kahden kerroksen korkuinen näyttelyhalli, kirjasto ja konferenssitiloja. Sverigehusetin julkisivut on pinnoitettu betonilla, joka on erikoiskäsittelyllä saatu jäljittelemään luonnonkiveä.


title: Veli Hytönen

text: Veli Aatto Ilmari Hytönen (23. kesäkuuta 1905 Turku – 1. lokakuuta 1988 Helsinki) oli suomalainen pankkiylitarkastaja, joka vaikutti Pankkitarkastusvirastossa suomalaisen pankkitarkastustoimen kehittämiseen, samoin kuin 1960-luvulla pankkilakikomiteassa pankkilainsäädännön uudistamiseen.


title: Veli Hytönen

text: Hytösen vanhemmat olivat rovasti Kustaa Bernhard Hytönen ja Anna-Maria Emilia Kestilä. Hytönen tuli ylioppilaaksi Turun suomalaisesta yhteiskoulusta 1923 ja valmistui ekonomiksi Kauppakorkeakoulusta 1925. Kansallis-Osake-Pankissa hän työskenteli 1925-1929, mutta ryhtyi sitten opiskelemaan Helsingin yliopistossa oikeustiedettä ja suoritti ylemmän oikeustutkinnon 1934. Varatuomarin arvon hän sai 1938. Hytönen toimi valmistuttuaan sekä hovioikeuden auskultanttina että pankkimiehenä, mutta siirtyi Valtion revisiolaitoksen tarkastajaksi 1938–1939 ja sitten Maataloushallituksen ylikamreeriksi vuodesta 1939 vuoteen 1946, jolloin hänestä tuli Pankkitarkastusviraston lainopillinen pankkitarkastaja. Pankkiylitarkastajaksi hänet nimitettiin 1959, missä tehtävässä hän toimi vuoteen 1969 ja vastasi liikepankkisektorin tarkastustoimesta. Pankkilakikomiteassa 1961–1967 Hytönen osallistui 1970 voimaan tulleiden uusien pankkilakien valmisteluun. Tässä yhteydessä Hytösestä tuli kuukauden ajaksi Suomen ensimmäinen Pankkitarkastusviraston ylijohtaja, ennen kuin tehtävään nimitettiin Jussi Linnamo.


title: Veli Hytönen

text: Hytösen puoliso vuodesta 1943 oli Helvi Kaisa Valasvirta (s. 1911).


title: PK-huset

text: PK-huset on toimistorakennus ja tavaratalo Tukholman Norrmalmilla Hamngatanin ja Norrlandsgatanin kulmassa, Kungsträdgården-puiston pohjoispäässä. Talo rakennettiin 1971–1974 Ruotsin valtion omistaman PK-Banken-pankin pääkonttoriksi. Nykyisin se on fuusioiden kautta syntyneen pohjoismaisen Nordea-pankkikonsernin pääkonttori. Talon alakerrassa on kauppoja. Rakennuksen on suunnitellut arkkitehtitoimisto Backström & Reinius. Siihen kuuluu 1981 valmistunut laajennusosa.


title: Alex de Angelis

text: Alex de Angelis (s. 26. helmikuuta 1984 Rimini) on sanmarinolainen ratamoottoripyöräilijä, joka ajaa nykyisin MotoGP-luokan NGM Forward Racing-tallissa Yamahalla.


title: Alex de Angelis

text: Hän ajoi ensimmäisen kilpailunsa nykyisen Moto3-luokan edeltäjässä 125-kuutioisissa jo vuonna 1999. Vuodet 1999-2003 de Angelis ajoi 125-kuutioisissa ilman voittoja, kunnes siirtyi kaudeksi 2004 nykyisen Moto2-luokan edeltäjään 250-kuutioisiin. 250-kuutioisissa de Angelis ajoi neljä kautta ja voitti ensimmäisen kilpailunsa vuonna 2006 Valenciassa. Paras sijoitus sarjassa oli kolmas, joka tuli kausina 2006 ja 2007.


title: Alex de Angelis

text: Kaudeksi 2008 de Angelis siirtyi pääluokkaan. Ensimmäisellä kaudellaan hän oli sarjan neljästoista eikä selviytynyt kertaakaan palkintokorokkeelle. Seuraavalla kaudella tuli jo yksi kakkossija ja sarjan kahdeksas tila.


title: Alex de Angelis

text: Seuraavaksi kaudeksi de Angelis palasi kuitenkin Moto2-luokkaan. Hän ajoi kauden aikana myös kolme kilpailua pääluokassa. Moto2-luokassa hän voitti yhden kilpailun ja oli sarjan yhdestoista. De Angelis oli kauden aikana osallisena kolarissa, joka vaati japanilaiskuljettaja Shoya Tomizawan hengen de Angelisin kotikilpailussa Misanossa. Kaudella 2011 de Angelis jatkoi Moto2:sessa. Hän oli sarjan neljäs voitettuaan yhden kilpailun ja oltuaan kahdesti palkintokorokkeella. 2012 de Angelis jatkoi jälleen Moto2-sarjassa. Hän vaihtoi kesken kauden tallia Suterilta FTR:lle. Vaihdettuaan tallia de Angelis onnistui voittamaan yhden kilpailun ja oli sarjan kahdestoista.


title: Alex de Angelis

text: Seuraavan kauden eli kauden 2013 de Angelis aloitti jälleen Moto2-luokassa, mutta ajoi Yhdysvaltain GP:n pääluokassa. Kausi Moto2:sessa ei tuottanut menestystä ja de Angelis oli sarjan neljästoista. Kausi 2014 alkoi jälleen Moto2:sessa, mutta Intian GP:n jälkeen de Angelis siirtyi Forward Racingin tiimiin MotoGP:hen. De Angelis on 179 senttimetriä pitkä ja painaa 70 kilogrammaa.


title: Claudinei da Silva

text: Claudinei Quirino da Silva (s. 19. marraskuuta 1970 Lençóis Paulista, Brasilia) on brasilialainen uransa jo päättänyt pikajuoksija ja olympiamitalisti. Da Silva voitti olympiahopeaa 4×100 metrin viestistä vuoden 2000 kesäolympialaisista Sydneystä. 200 metrillä pääosin kilpailleen da Silvan ennätys on 19.89, joka oli silloin myös Etelä-Amerikan ennätys. Da Silvalla on myös kolme MM-mitalia, kaksi niistä on tullut henkilökohtaiselta 200 metriltä ja yksi pikaviestistä vuosien 1997 ja 1999 MM-kisoista. Da Silva on myös kolminkertainen Brasilian mestari.


title: Ulf-Ola Olin

text: Ulf-Ola Olin (18. heinäkuuta 1917, Helsinki – 11. tammikuuta 1995, Kassel) oli suomalainen panssariässä ja siviiliammatiltaan somistaja.


title: Ulf-Ola Olin

text: Olin osallistui talvisotaan asevelvollisena Jalkaväkirykmentti 61:n riveissä. Hän värväytyi vuonna 1941 Suomalaiseen Waffen-SS-vapaaehtoispataljoonaan ja palveli siellä ryhmänjohtajana syksyyn 1942 saakka, jolloin hän liittyi SS-divisioona Wikingin panssarijoukkoihin. Hän palveli 5. SS-panssaridivisioona Wikingin riveissä panssarijoukkueenjohtajana sekä -komppanianpäällikkönä sodan loppuun saakka. Kaikkiaan Olinin johtama vaunu tuhosi 34 liittoutuneiden panssaria. Olin ansaitsi lukuisia korkea-arvoisia kunniamerkkejä saavutuksistaan.


title: Ulf-Ola Olin

text: Olin meni naimisiin vuonna 1942 Hildegard-nimisen saksalaisnaisen kanssa ja jäi tästä syystä palvelemaan Waffen-SS:ää.


title: Pajari (Luumäki)

text: Pajari on Luumäellä sijaitseva kylä. Kylässä on harjoitettu ainakin turpeennostoa. Pajarissa on vuonna 1977 lakkautettu rautatieasema. Asemarakennus on säilynyt maantien varressa.


Maastojuoksun Suomen-mestaruuskilpailut 2014 käytiin 11. toukokuuta Lempäälässä.


title: San Juanin piirikunta

text: San Juanin piirikunta () on neljän Yhdysvaltain piirikunnan nimi:


title: Øksfjordjøkelen

text: Øksfjordjøkelen () on lakijäätikkö Finnmarkin läänin ja Tromssan läänin rajalla, Pohjois-Norjassa. Pinta-alaltaan 42 km² laajuinen jäätikkö on Norjan yhdeksänneksi suurin, ja sijaitsee kahden kunnan, Lopan ja Kvænangenin, alueilla. Vuoristoissa sijaitseville lakijäätiköille ominaiseen tapaan siitä valuu ympäristöön useita virtamaisia vuoristojäätiköitä, kuten esimerkiksi Isfjordjøkelen.


title: Robert Stanford Tuck

text: Robert Roland "Bob" Stanford Tuck (1. heinäkuuta 1916 – 5. toukokuuta 1987) oli englantilainen hävittäjälentäjä. Hän oli myös ensimmäisiä Kuninkaallisten ilmavoimien lentäjiä, jotka tulivat hävittäjä-ässäksi Spitfirellä.


title: Robert Stanford Tuck

text: Lontoon Catfordissa syntynyt Robert Tuck aloitti ilmailu-uransa vuonna 1935. Myöhemmin RAF:n pilotiksi valmistuttuaan hän lensi Gloster Gladiator -konetyypillä. Toukokuussa 1940 Tuck toimi 92. hävittäjälaivueen lentuepäällikkönä sekä taisteli Dunkerquessa. Kesäkuussa 1940, seitsemän viholliskonetta pudotettuaan sekä yhdellä jaetulla ja kahdella vaurioitetulla tuhoamisellaan Robert Stanford Tuckille myönnettiin muun ohella Distinguished Flying Cross (DFC) sekä Distinguished Service Cross (DSO) sotilasansiomerkkinä. Tuck saavutti Spitfirellä taistellen 14 pudotusta, kaksi jaettua sekä yhden todennäköisen, ja kaksi vaurioitettua ja yhden jaetun vaurioitetun viholliskoneeseen kohdistuneen saavutuksen. Toimiessaan 257. hävittäjälaivueen komentajana Tuck lensi Hawker Hurricanella.


title: Robert Stanford Tuck

text: Myöhemmin Tuck toimi majurin arvoisena ja Biggin Hillin lentorykmentin komentajana. Varsin pian tämän jälkeen Tuck ammuttiin alas Ranskan yllä tammikuussa 1942. Silloin hän joutui vihollisen vangitsemaksi, kun lensi Spitfife Mk Vb:llä. Pudotustilillä oli tuolloin 27 varmistettua sekä kuusi todennäköistä ilmavoittoa.


title: Robert Stanford Tuck

text: Tuck pysyi RAF:n palveluksessa aina vuoteen 1949 saakka, jolloin hän jäi eläkkeelle everstiluutnantin arvoisena. Hän kuoli vuonna 1987.


title: Graffitisanasto

text: Tämä sivu on graffitisanasto, jossa esitellään graffitiin liittyvää alakulttuurista termistöä.


title: Isfjordjøkelen

text: Isfjordjøkelen on jäätikkö Kvænangenin kunnassa, Tromssan läänissä, Pohjois-Norjassa. Se on sulanut kahdeksi osaksi, joista ylempää kutsutaan Øveriseniksi ja alempaa, lähellä Isfjordenin rantaa olevaa osaa Neriseniksi. Jäätikkö on osa suurempaa Øksfjordjøkelen-lakijäätikköä.


title: FS Marengo (1869)

text: Marengo oli Ranskan laivaston vuonna 1869 vesillelaskettu puurunkoinen Océan-luokan panssarifregatti.


title: FS Marengo (1869)

text: Alus tilattiin Brestin laivastontelakalta ja sen köli laskettiin heinäkuussa 1865. Alus laskettiin vesille 4. joulukuuta 1869 ja se otettiin palvelukseen vuonna 1872.


title: FS Marengo (1869)

text: Alus poistettiin alusluettelosta vuonna 1895 ja se myytiin romutettavaksi 7. maaliskuuta 1895.


title: Vihtavuoren rautatieasema

text: Vihtavuoren rautatieasema on rautatieliikennepaikka, joka sijaitsee Laukaassa. Asema avattiin Ahlbacka-nimellä samannimisen talon viereen vuonna 1898. Vihtavuoreksi nimi muutettiin 1925. 1923 läheinen asetehdas sai oman radan ja lähistöllä toimi myös ruutitehdas vuodesta 1926. Vuosina 1958-65, kun Suolahden rataa parannettiin, asema rakennettiin 600 metriä sivuun. Henkilöliikenne lopetettiin koko radan myötä 1987 ja tavaraliikenne 2002. Aseman tuntumaan syntyi 2000 asukkaan taajama.


title: Suffren-luokka (fregatti)

text: Suffren-luokka on Ranskan laivaston kahden aluksen muodostama ilmatorjuntafregattiluokka. Ne oli suunniteltu suojaamaan laivasto-osastoja ilmauhalta, torjumaan pinta-aluksia ja sukellusveneitä sekä antamaan tarvittaessa tulitukea maakohteisiin. Alusluokka oli ensimmäinen ranskalainen ohjusalusluokka.


title: Suffren-luokka (fregatti)

text: Alusluokka suunniteltiin saattamaan Clemenceau-luokan lentotukialuksia ja ne pohjautuivat samoihin oletuksiin Britannian kuninkaallisen laivaston tyypin 82 hävittäjien kanssa. Laivaston tyyppimerkintä oli FLE 60. Alusten tärkeimpinä aseina olivat 48 kappaletta Masurca-ilmatorjuntaohjuksia, jotka laukaistiin puolikannelta kahden ohjuksen alustalta. Tulenjohdon apuna oli 3D-tutka DRBI 23, joka oli sijoitettu massiiviseen radomiin. Sukellusveneidentorjuntaan aluksella oli Malafon-sukellusveneidentorjuntaohjusjärjestelmä, johon kuului 13 ohjusta sekä torpedoputket. Exocet-ohjukset asennettiin 1977-1979, jolloin ne korvasivat Malafon-järjestelmän.


title: Suffren-luokka (fregatti)

text: "Suffren" modernisoitiin 1989-1990, jolloin sen elektroniset järjestelmät uudistettiin. Maalinosoitustutka DRBV 15A korvattiin DRBV 50:llä ja tulenjohtotutka DRBC 32A korvattiin digitaalisella DRBC 33A:lla, jossa oli DIBC 1A Piranha III infrapuna/optroninen lisälaite. Lisäksi aluksen omasuojaa vahvistettiin kahdella 20 millimetrin ilmatorjuntatykillä, jotka asennettiin tulenjohtotutkan kahta puolta. "Duquesnelle" tehtiin vastaava päivitys 1990-1991.


title: Visa pour l’Image

text: Visa pour l'Image on kansainvälinen kuvajournalismin festivaali. Se järjestetään vuosittain Etelä-Ranskassa Perpignanissa.


title: Visa pour l’Image

text: Festivaalilla on näyttelyitä, konferensseja, keskustelutilaisuuksia, ja sen yhteydessä jaetaan palkintoja lehtikuville kymmenessä sarjassa.


title: Visa pour l’Image

text: Palkittujen joukossa on ollut päivälehtisarjassa suomalaisista lehtikuvaajista Niklas Meltio vuonna 2013 Syyria-aiheisilla kuvillaan ja Meeri Koutaniemi vuonna 2014 maasai-tyttöjen ympärileikkauksesta kertovilla kuvilla.


title: Suomi yleisurheilun sisäratojen Euroopan-mestaruuskilpailuissa 2013

text: Suomi osallistui vuoden 2013 yleisurheilun sisäratojen Euroopan-mestaruuskilpailuihin Göteborgissa 11 urheilijan joukkueella, johon kuului kuusi naista ja viisi miestä.


text: Suomalaisista parhaiten sijoittuivat pituushyppääjät Eero Haapala (4.) ja Tommi Evilä (6.) sekä aitajuoksija Nooralotta Neziri (8.). Ella Räsänen juoksi 400 metrin alkuerässä uuden Suomen ennätyksen ja alle 20-vuotiaiden Euroopan halliennätysajan 52,37.


text: Lähde


title: Legend of Grimrock 2

text: Legend of Grimrock 2 on Almost Human -studion kehittämä tietokoneroolipeli, joka julkaistiin Windowsille 2014 sekä myöhemmin Macille. Peli on jatko-osa "Legend of Grimrockille".


title: Legend of Grimrock 2

text: Samoin kuin ensimmäisessa osassa pelissä ohjataan neljää hahmoa. Aiemmasta poiketen pelikentissä on mukana myös ulkoilmatiloja kuten hiekkarantaa.


title: Legend of Grimrock 2

text: Peli on palkittu Finnish Game Awards -tapahtumassa "Big Screen Game of the Year 2014" -palkinnolla.


title: Ann Taylor

text: Ann Taylor (s. 30. tammikuuta 1782 - k. 20. joulukuuta 1866) oli englantilainen runoilija ja kirjallisuuskriitikko. Hän oli yksi tunnetun kaivertajan Isaac Taylorin tyttäristä ja osa tunnettua kirjallisuusperhettä.


title: Ann Taylor

text: Tunnettu lastenlaulu Tuiki, tuiki, tähtönen perustuu Ann Taylorin ja hänen sisärensa Jane Taylorin kirjoittaman runoon "The Star", joka ilmestyi vuonna 1806 kokoelmassa "Rhymes for the Nursery".


title: Ann Taylor

text: Suonion eli Julius Krohnin suomennosmukaelma "Minun äitini. Pienille lapsille" suositusta Ann Taylorin runosta "My Mother" (1804) ilmestyi ensimmäisen kerran Suomessa Suonion lastenrunoja -sarjassa vuonna 1875 englantilaisperäisin kuvin.


title: Induksenkohistani

text: Induksenkohistani on dardilainen kieli, jota puhuu äidinkielenään 200 000 ihmistä Pakistanin Khyber Pakhtunkhwan provinssin Kohistanin piirikunnassa Indus-joen länsirannalla. Kieltä kirjoitetaan arabialaisilla kirjaimilla. Induksenkohistanin läheisiin sukukieliin kuuluvat katarkalai, tirahi ja torwali.


title: Induksenkohistani

text: Puhujilla itsellään ei ole yhtenäistä nimitystä kielelleen. Toisinaan käytetään nimitystä "abasin kostayn" (induksenkohistani), mutta yleensä eri asutuskeskuksissa asuvat kutsuvat kieltään oman alueensa nimellä. Esimerkiksi Jijalissa asuvat kutsuvat kieltään nimellä "jijali" ja Seossa asuvat nimellä "seois".


title: Rohingya

text: Rohingya eli rohinja on rohingya-kansan puhuma indoarjalainen kieli, jota puhutaan Myanmarin Rakhinen osavaltiossa ja Bangladeshin Chittagongin alueella. Sillä arvioidaan olevan noin 1,8 miljoonaa puhujaa, mutta alueen levottomuuksien johdosta puhujamäärästä ei ole tarkkaa tietoa. Noin miljoonan rohingyan puhujan arvioidaan lähteneen Myanmarista pakolaisiksi Bangladeshiin, joskin osa heistä on sittemmin muuttanut takaisin.


title: Rohingya

text:
Rohingya luokitellaan indoarjalaisten kielten itäiseen ryhmään yhdessä muun muassa bengalin ja assamin kanssa.
Rohingyaa pidetään samankaltaisena kuin chittagongin kielen etelämurteet. Chittagongia puolestaan pidetään bengalin kielen murteena, vaikka nämä kielet eivät ole keskenään ymmärrettäviä.
Eri kaupungeissa ja jokilaaksoissa asuvilla rohingyan puhujilla ei ole juurikaan kontakteja keskenään ja keskinäinen ymmärrettävyys ei ole selvä.


title: Rohingya

text: Kieltä voidaan kirjoittaa arabialaisilla tai latinalaisilla kirjaimilla. 1960-luvulla sille kehitettiin oma rohingya hanifi -aakkosto.


title: FS Suffren (1872)

text: Suffren oli Ranskan laivaston vuonna 1872 vesillelaskettu puurunkoinen Océan-luokan panssarifregatti.


title: FS Suffren (1872)

text: Alus tilattiin Cherbourgin laivastontelakalta ja sen köli laskettiin heinäkuussa 1865. Alus laskettiin vesille 25. joulukuuta 1872 ja se valmistui 5. elokuuta 1873. Alus sijoitettiin välittömästi reserviin ja se otettiin palvelukseen vasta 1. maaliskuuta 1876.


title: FS Suffren (1872)

text: Palvelukseen otettaessa aluksesta tehtiin Cherbourgiin sijoitetun osaston lippulaiva. Alus palautettiin vuonna 1881 reserviin, mistä se palautettiin palvelukseen 23. elokuuta 1884 liitettynä pohjoiseen laivueeseen. Alus siirrettiin vuonna 1888 Välimeren laivueeseen, missä se oli palveluksesta poistoonsa saakka.


title: FS Suffren (1872)

text: Alus poistettiin palveluksesta vuonna 1895 ja se poistettiin alusluettelosta 15. heinäkuuta 1897.


title: Adirondack Flames

text: Adirondack Flames on jääkiekkoliiga ECHL:n joukkue ja toimii NHL:ssä pelaavan Calgary Flamesin ja AHL-seura Stockton Heatin farmiseurana. Seura siirrettiin ECHL:lään Stocktonin tilalle kaudella 2015–2016. Adirondack Thunder pelaa kotiottelunsa Glens Fallsin Civic Centerissä, joka oli kaupungista pois muuttaneen AHL-joukkue Lehigh Valley Phantomsin kotiareena edellisellä kaudella. Seuran logo on lähes samanlainen kuin Calgary Flamesin edeltäjällä Atlanta Flamesilla.


title: FS Guyenne (1865)

text: Guyenne oli Ranskan laivaston vuonna 1865 vesillelaskettu Provence-luokan panssarifregatti.


title: FS Guyenne (1865)

text: Alus tilattiin Rochefortin laivastontelakalta ja sen köli laskettiin maaliskuussa 1861. Alus laskettiin vesille 6. syyskuuta 1865 ja se otettiin palvelukseen 15. huhtikuuta 1866.


title: FS Guyenne (1865)

text: Saksan–Ranskan sodan uhatessa alus palautettiin reservistä palvelukseen ja se oli sodan aikana Ranskan Itämeren laivastossa.


title: FS Guyenne (1865)

text: Alus poistettiin Toulonissa alusluettelosta 19. lokakuuta 1882 ja se sijoitettiin myyntilistalle vuonna 1883. Alus romutettiin vuonna 1887.


title: FS Magnanime (1864)

text: Magnanime oli Ranskan laivaston vuonna 1864 vesillelaskettu Provence-luokan panssarifregatti.


title: FS Magnanime (1864)

text: Alus tilattiin Brestin laivastontelakalta ja sen köli laskettiin 27. helmikuuta 1861. Alus laskettiin vesille 19. elokuuta 1864 ja se otettiin palvelukseen 1. marraskuuta 1865.


title: FS Magnanime (1864)

text: Saksan–Ranskan sodassa alus oli Ranskan Pohjanmeren laivastossa vara-amiraali Fourichonin lippulaivana.


title: FS Magnanime (1864)

text: Alus poistettiin alusluettelosta 19. kesäkuuta 1882 ja se romutettiin vuonna 1885.


title: FS Revanche (1865)

text: Revanche oli Ranskan laivaston vuonna 1865 vesillelaskettu Provence-luokan panssarifregatti.


title: FS Revanche (1865)

text: Alus tilattiin Toulonin laivastontelakalta ja sen köli laskettiin maaliskuussa 1861. Alus laskettiin vesille 28. joulukuuta 1865 ja se otettiin palvelukseen 1. toukokuuta 1867.


title: FS Revanche (1865)

text: Saksan–Ranskan sodassa alus oli Ranskan Pohjanmeren laivastossa.


title: FS Revanche (1865)

text: Alus oli vuosina 1889-1891 liitettynä Toulonin laivastoaseman majoitusasemaan "Provencaleen" ja se oli vuonna 1892 Algerissa liikkuvien puolustusjoukkojen () esikunta-aluksena. Alus poistettiin alusluettelosta 10. tammikuuta 1893 ja se romutettiin vielä samana vuonna.


title: FS Savoie (1863)

text: Savoie oli Ranskan laivaston vuonna 1863 vesillelaskettu Provence-luokan panssarifregatti.


title: FS Savoie (1863)

text: Alus tilattiin Toulonin laivastontelakalta ja sen köli laskettiin maaliskuussa 1861. Alus laskettiin vesille 29. syyskuuta 1863 ja se otettiin palvelukseen 25. maaliskuuta 1865.


title: FS Savoie (1863)

text: Alus poistettiin Cherbourgissa alusluettelosta 19. marraskuuta 1888 ja se romutettiin vuonna 1889.


title: The Roommate

text: The Roommate on vuonna 2011 ensi-iltansa saanut Christian E. Christiansenin ohjaama yhdysvaltalainen trillerielokuva. Se on uudelleenfilmatisointi jännityselokuvasta "Nuori naimaton nainen" (1992). Se oli avausviikonloppunaan Yhdysvaltojen katsotuin elokuva.


title: The Roommate

text: Yliopiston asuntolaan muuttava muotisuunnittelijalupaus Sara saa huoneeseensa herttaisen kämppiksen, Rebeccan. Pian tästä kuitenkin paljastuu pimeä puoli, kun selviää hänen olevan pakkomielteessä Saraan.


title: The Roommate

text: Elokuva oli tarkoitus kuvata New Yorkissa, mutta se filmattiin lopulta Los Angelesissa ja Etelä-Kalifornian yliopistolla. Pienissä rooleissa nähtävät Frances Fisher ja Billy Zane nähtiin 13 vuotta aiemmin yhdessä "Titanic"-elokuvassa.


title: The Roommate

text: Elokuvan alkuperäisen julkaisupäivän piti olla 17. syyskuuta 2010, mutta se siirtyi helmikuulle 2011. Negatiivisista arvioista huolimatta "The Roommate" oli kaupallinen menestys ja se sai palkintoehdokkuudet MTV Movie Awardin ja Tee Choice Awardin kategorioissa.


title: Dean Macey

text: Dean Macey (s. 12. joulukuuta 1977 Rochford, Englanti) on isobritannialainen uransa jo päättänyt yleisurheilija, joka kilpaili kymmenottelussa. Macey on voittanut kaksi MM-mitalia, hopeisen vuodelta 1999 ja pronssisen vuodelta 2001. Hän on sijoittunut myös kahdesti neljänneksi kesäolympialaisissa. Macey voitti kultaa Englannin väreissä vuoden 2006 Kansainyhteisön kisoissa Melbournessa. Ennätyspisteensä 8603 Macey otteli vuoden 2001 MM-kisoissa, joista tuloksena oli pronssi.


title: Dean Macey

text: Yleisurheilu-uran loputtua vuonna 2008 loukkaantumisen takia Macey aloitti rattikelkkailun. Hänen tavoitteenaan oli päästä vuoden 2010 talviolympialaisiin Vancouveriin yhdessä entisen pikajuoksijan Jason Gardenerin kanssa, mutta tämä tavoite ei täyttynyt.


title: Anton Haus

text: Anton Haus (13. kesäkuuta 1851 Tolmein – 8. helmikuuta 1917 Pulan satama) oli itävaltalainen suuramiraali ja Itävalta-Unkarin laivaston komentaja ensimmäisen maailmansodan aikana.


title: Anton Haus

text: Haus liittyi Itävalta-Unkarin laivastoon vuonna 1869. Hän toimi opettajana Fiumen laivastoakatemiassa ja julkaisi merkittävän oppikirjan oseanografiasta ja merisään tutkimisesta. Hän komensi itävaltalaista korvettia, joka osallistui vuonna 1901 kansainvälisen liittouman mukana Kiinan boksarikapinan kukistamiseen. Hän oleskeli sen jälkeen miehitysjoukkojen mukana Pekingissä vuoteen 1902. Haus ylennettiin 1907 vara-amiraaliksi ja hän osallistui Itävalta-Unkarin edustajana toiseen Haagin konferenssiin samana vuonna. Vuonna 1912 hänestä tehtiin laivaston tarkastaja ja helmikuussa 1913 sotaministeriön laivasto-osaston johtaja. Hän sai samanaikaisesti myös laivaston komennettavakseen. Samassa yhteydessä hänet ylennettiin amiraaliksi.


title: Anton Haus

text: Ensimmäisen maailmansodan aikana Haus toimi Itävalta-Unkarin laivaston komentajana ja häntä pidettiin taitavana strategina. Saksalaisten arvostelusta huolimatta hän pitäytyi näkemyksessään, jonka mukaan Itävalta-Unkarin taistelulaivastoa ei pitäisi vaarantaa lähtemällä hyökkäykseen, vaan säilyttää se ensisijaisesti ympärysvaltojen pelotteena Välimerellä. Muutkin merivoimien komentajat tukivat hänen linjaansa. Haus antoi kuitenkin kevyempien alusten suorittaa hyökkäyksiä Italian ja Albanian rannikoille samalla kun pääosa laivastosta suojasi Itävallan omaa rannikkoa Adrianmeren pohjukassa. Hän oli myös yksi harvoja itävaltalaisia komentajia, jotka tukivat Saksan ajatusta rajoittamattomasta sukellusvenesodasta. Haus ylennettiin huhtikuussa 1916 suuramiraaliksi. Hän kuoli elokuussa 1917 keuhkokuumeeseen Pulan satamaan ankkuroidulla taistelulaiva "SMS Viribus Unitisilla". Hänen seuraajakseen laivaston johtoon tuli amiraali Maximilian Njegovan.


title: Tšam

text: Tšam on Kambodžassa, Vietnamissa ja Thaimaassa puhuttu malaijilais-polynesialainen kieli. Se jaetaan itä- ja länsimurteeseen, joiden puhujat eivät ymmärrä toisiaan ja jotka näin ollen voidaan luokitella eri kieliksi. Länsi- eli kambodžantšamia puhuu äidinkielenään 250 000 ihmistä, ja Vietnamissa puhutulla itätšamilla on noin 70 000 puhujaa.


title: Tšam

text: Tšamilla on oma kirjoitusjärjestelmänsä, brahmi-kirjoituksesta kehittynyt tšamilainen kirjaimisto. Kieltä voidaan lisäksi kirjoittaa myös latinalaisilla ja arabialaisilla kirjaimilla.


title: Tetratsoli

text: Tetratsoli (CNH) on typpeä sisältävä aromaattinen heterosyklinen orgaaninen yhdiste.


title: Tetratsoli

text: Tetratsolin heterosyklinen ja aromaattinen rengas koostuu yhdestä hiiliatomista ja neljästä typpiatomista. Tetratsoli esiintyy kahtena eri tautomerisena muotona 1H-tetratsolina ja 2H-tetratsolina ja nämä eroavat siten onko vetyatomi sitoutunut 1- vai 2-asemassa sijaitsevaan typpiatomiin. Tautomeereista 1H-tetratsoli on vallitseva liuoksissa ja 2H-tetratsoli on susitumpi muoto kaasufaasissa. Huoneenlämpötilassa tetratsoli on väritöntä kiteistä ainetta. Yhdiste on suhteellisen stabiili, mutta voi räjähtää kuumennettaessa yli 180 °C:n lämpötilaan. Se liukenee hyvin veteen ja polaarisiin orgaanisiin liuottimiin kuten etanoliin ja asetoniin, mutta huonommin poolittomiin liuottimiin kuten bentseeniin tai dietyylieetteriin. Tetratsolin pK-arvo on noin 5, mikä tekee siitä yhtä happaman kuin useat karboksyylihapot. se kykeneekin muodostamaan eräiden metallien kanssa suoloja, joissa esiintyy negatiivisesti varautunut tetratsolidi-ioni. Tetratsoli reagoi elektrofiilien kanssa joko 1- tai 2-asemassa sijaitsevalla typpiatomilla.


title: Tetratsoli

text: Tetratsolia voidaan valmistaa vetysyanidin ja vetyatsidin tai amidratsonin ja typpihapokkeen välisellä reaktiolla. Yhdistettä voidaan käyttää 5-aminotetratsolin kanssa autojen turvatyynyissä, koska se kuumentuessa voidaan saada kontrolloituessa räjähtämään vapauttaen typpikaasua.


title: Laukaan rautatieasema

text: Laukaan rautatieasema (lyh.Lau) on rautatieliikennepaikka Laukaan kunnan alueella rataosuudella Jyväskylä-Haapajärvi. Asema avattiin 1898 Äänekosken maantien risteykseen. Kerrotaan, että Laukaan seurakunnassa toiminut rovasti Stenroth olisi pelännyt, että rautatie vie kirkolta rauhan, rata olisi tästä syystä rakennettu muutama kilometri kirkonkylästä länteen alkuperäisistä suunnitelmista poiketen. Laukaan asemarakennus rakennettiin Bruno Granholmin suunnitteleman V-luokan aseman tyyppipiirustuksen mukaan. Rakennusta on myöhemmin laajennettu. Aseman luokse syntyi teollisuutta ja pientaloasutusta, mutta kirkonkylä on edelleen suurempi taajama.


title: Laukaan rautatieasema

text: Henkilöliikenne lopetettiin koko radalta 1987, ja samana vuonna aseman miehitys loppui. Tällä hetkellä se toimii välisuojastuspisteenä. Paikalla on yksi sivuraide, jota on ajoittain käytetty ratatöiden varastointi- ja huoltoalueena. Asemalta johdettu soraraide on purettu vuonna 2000.


title: Tausug

text: Tausug (tausugiksi بَهَسَ سُوگ, "bahasa sūg") on Filippiineillä, Malesiassa ja Indonesiassa puhuttu malaijilais-polynesialainen kieli, jota puhuu äidinkielenään hieman yli miljoona ihmistä. Se on yksi Filippiinien 19 kansalliskielestä.


title: Grampiansin kansallispuisto

text: Grampiansin kansallispuisto on Australiassa, Victorian länsiosassa vuoristossa sijaitseva kansallispuisto. Alue on saanut nimensä alueen vuoristosta, joka on nimeltään Grampiansvuoret. Tämä vuoristo on osa Australian Kordillieerien vuoristoketjua. Vuoristoon kuuluvia vuoria ovat Mount William ja Mount Abrupt. Kansallispuisto on kooltaan 1700 km. Alueen metsissä kasvaa eukalyptuksia ja corymbioita sekä joillakin alueilla subalbiinista kasvillisuutta. Alueella on myös niittyjä ja rämeitä. Alueen eläimistöön kuuluvat koalat, opossumit, pussiliito-oravat, kärsänokkasiilit, emu ja useita kengurulajeja. Alueella on Mackenzien vesiputoukset. Alueella harrastetaan pyöräilyä, kalliokiipeilyä, sekä vesistöissä melontaa ja koskien laskemista.


title: Naurun tasapaino

text: Naurun tasapaino on suomalainen televisio-ohjelma, jossa kymmenen stand up -koomikkoa kisaa voitosta. Sitä on tehty kolme kautta, joista ensimmäinen esitettiin Yle TV2 -kanavalla vuonna 2013, toinen kausi 2014 ja viimeisin käynnistyi syksyllä 2015.


title: Naurun tasapaino

text: Ohjelmaa on juontanut kaikilla kausilla Sanna Stellan. Ohjelmassa koomikot vierailevat erilaisissa paikoissa, joista heidän on löydettävä aiheita 5 tai 10 minuutin esityksiinsä. Pudotuksista päättää finaaliin asti kolmihenkinen tuomaristo, joka koostuu kahdesta vakiotuomarista sekä yhdestä vierailevasta tuomarista. Finaalissa, johon selviää kolme kisaajaa, katsojat äänestävät voittajan. Ohjelma perustuu brittiläiseen formaattiin "Show Me the Funny".


title: Naurun tasapaino

text: Ensimmäinen kausi esitettiin Yle TV2 -kanavalla kesällä 2013. Tuomareina toimivat Ilari Johansson ja Janne Ruusuvaara. Jokaisessa jaksossa nähtiin myös yksi vieraileva tuomari.


title: Naurun tasapaino

text: Kauden finaalin, joka esitettiin suorana lähetyksenä Helsingin Peacock-teatterista, voitti Robert Pettersson. Toiseksi tuli Tommi Tuominen ja kolmanneksi Tomi Walamies. Muut kilpailijat olivat Johanna Tohni, Joonatan Pitkänen, Marju-Nella Kivimäki, Jaakko Suomala, Nickolay Antonov, Mika Kivinen ja Joonas Korhonen. Pääpalkinto oli 20 000 € sekä Suomen-kiertue.


title: Naurun tasapaino

text: Toinen kausi esitettiin Yle TV2 -kanavalla 4. syyskuuta 2014 alkaen. Ruusuvaaran tilalle toiseksi vakiotuomariksi tuli stand up -kriitikko Liisa Kukkola. Kilpailijoina olivat Henric Chezek, Tomi Haustola, Risto Koo Järvinen, Iikka Kivi, Päivi Kuuva, Arimo Mustonen, Aatu Raitala, Peter Sapiano, Jussi Simola ja Janne Westerlund. Voittajaksi selviytyi Iikka Kivi. Toiseksi sijoittui Jussi Simola ja kolmanneksi Tomi Haustola.


title: Naurun tasapaino

text: Kolmas kausi alkoi Yle TV2:lla 11. syyskuuta 2015. Tuomariston puheenjohtajana jatkoi Ilari Johansson. Uutena vakiotuomarina toimi käsikirjoittaja-ohjaaja Anna Dahlman.


title: Odin kieli

text: Od eli oad tai odki on Pakistanin Sindhin provinssissa puhuttu indoarjalainen kieli. Se muistuttaa läheisesti marathia ja siihen on otettu aineksia myös muun muassa gudžaratista, marwarista ja pandžabista. Odia kirjoitetaan arabialaisilla kirjaimilla.


title: Odin kieli

text: Odia puhui vuonna 1998 äidinkielenään 50 000 ihmistä.


title: Od

text: Od tai OD voi tarkoittaa seuraavia:


title: Buccaneerin saaristo

text:
Buccaneerin saaristo on Länsi-Australiassa sijaitseva saaristo. Saaria on noin tuhat ja niihin kuuluvia saaria ovat muun muassa Cockatoo ja Kooland. Edellä mainituilla saarilla toimii rautamalmikaivoksia. Saaret irtaantuivat mantereesta viimeisen jääkauden jälkeisenä aikana veden pinnan noustessa. Saariston suurimmassa osassa kasvillisuus on harvaa ja on vain joitakin metsäkaistaleita, joissa kasvillisuus on runsaampaa. Näillä metsälaikuilla on mangrove- ja sademetsää. Saaristossa on hiekkarantoja ja vuorovesi-ilmiö, jota kutsutaan Talbot Bayn vaakasuoraksi vesiputoukseksi. Saaristossa elää useita matelija- ja lintulajeja
sekä pussinäätiä ja kalliorottia. Saaria ympäröivissä vesissä esiintyy koralleja, haita, simpukoita, ja pieniä kaloja kuten miekkakaloja.


title: Håtunan kirkko

text: Håtunan kirkko () on Ruotsissa Upplands-Bron kunnassa sijaitseva kirkkorakennus. Kirkko on rakennettu kivestä 1100-luvun lopussa. Luultavasti paikalla on sijainnut puinen kirkko jo 1000-luvulla ja sen jälkeen paikalle rakennetun harmaakivikirkon jäänteitä on nykyisen kirkon luoteiskulmassa.


title: Håtunan kirkko

text: Kirkkoa on laajennettu 1300-luvulla, jolloin tehtiin mm. sakaristo. Myöhemmin rakennettiin tiiliholvit ja tehtiin seinämaalaukset, jotka ensin kalkittiin piiloon, mutta on sittemmin palautettu osittain näkyviin. 1400-luvulla kirkkoon rakennettiin asehuone.


title: Håtunan kirkko

text: Noin vuonna 1700 kirkon torni hajosi myrskyssä ja sitä ei rakennettu uudelleen. Kellotapuli oli halvempi ratkaisu ja sellainen rakennettiin kirkon lounaispuolella olevalle kukkulalle vuonna 1735.


title: Håtunan kirkko

text: Kirkon lähellä sijaitsee kaksi melkein kokonaista riimukiveä.


title: Miten elämästä kertoisin

text: Miten elämästä kertoisin on laulaja Maarit Hurmerinnan 18. studioalbumi. Se julkaistiin 25. lokakuuta 2013 levymerkillä Sony Music.


title: Ystävyyden kunniamerkki

text: Ystävyyden kunniamerkki (ven. "Орден Дружбы") on Venäjän valtion 1994 perustama kunniamerkki niille ulkomaalaisille, jotka työskentelevät suhteiden parantamiseksi Venäjän valtioon ja sen kansaan. Ystävyyden kunniamerkkiä voi pitää suorana seuraajana Neuvostoliiton aikaiselle Kansojen ystävyyden kunniamerkille.


title: Ystävyyden kunniamerkki

text: Ystävyyden kunniamerkki voidaan myöntää Venäjällä ulkomaalaisille henkilöille, jotka ovat esimerkiksi tehneet jotain erityistä rauhan, ystävyyden ja kansojen välisen yhteisymmärryksen lujittamiseksi. Perusteluissa mainitaan, että kunniamerkin voi saada myös kansojen välisen kulttuuriyhteistyön lujittamisesta sekä Venäjän historian ja kulttuuriperinnön vaalimisesta. Merkki on korkein mahdollinen ulkomaalaiselle myönnettävä kunniamerkki.


title: Ystävyyden kunniamerkki

text: Kunniamerkin pohjana oli viisisakarainen tähti, jonka sisällä on maailmankartan kuva. Kunniamerkin koko on 44 mm.


title: Ystävyyden kunniamerkki

text:
2001:
2004:
2005:
2007:
2008:
2009:
2010:
2012:
2013:,
2014:, ,
2016:
2017:
Kunniamerkki on perustettu presidentin asetuksella 442, joka annettiin 2. maaliskuuta 1994. Kunniamerkkiä koskevia lisäasetuksia on annettu myöhemmin presidentin asetuksella 19 tammikuun 6. 1999, asetuksella 1099 syyskuun 7. 2010, asetuksella 1631 joulukuun 16. 2011 ja asetuksella 308 maaliskuun 16. 2012.


title: Vittingen kirkko

text: Vittingen kirkko () on Ruotsissa Hebyn kunnassa sijaitseva kirkkorakennus.


title: Vittingen kirkko

text: Alkuperäinen kirkkorakennus on rakennettu ennen 1300-lukua. Runkohuoneen holvit maalauksineen on tehty 1400-luvulle tyypilliseen tapaan, mutta läntisessä osassa kirkkoa ei ole maalauksia ja siellä on puiset tynnyriholvit. Holvien rakentamisen jälkeen kirkkoa on laajennettu länteen päin, todennäköisesti 1500- tai 1600-luvulla. Myös sakaristo on myöhempi lisärakennus ja se on tehty ennen keskiajan loppua.


title: Vittingen kirkko

text: Vuosina 1892-1894 tehtiin restaurointi, jolloin holvien ja pilarien maalaukset otettiin esille. Viimeisin remontti on tehty 1970-1971, jolloin maalaukset puhdistettiin ja kirkon penkit saivat nykyisen vihreän värinsä.


title: Kuningas Oidipus

text: Kuningas Oidipus (, tai "Oedipus Tyrannus") on Sofokleen kirjoittama antiikin kreikkalainen tragedia, joka kertoo Oidipuksen traagisesta kohtalosta: siitä, että tämä ymmärtää tietämättään surmanneensa isänsä ja naineensa oman äitinsä.


title: Kuningas Oidipus

text: "Kuningas Oidipus" kuuluu Sofokleen keski-iän tuotantoon. Sen kantaesitys tapahtui Ateenan Dionysoksen teatterilla noin vuonna 429 eaa. Tragedia on kirjoitusjärjestyksessä toinen Sofokleen kolmesta Thebaan sijoittuvasta tragediasta näytelmien "Antigone" ja "Oidipus Kolonoksessa" ohella. Näytelmien tapahtumien sisäisessä tapahtumajärjestyksessä se sijoittuu kuitenkin ensimmäiseksi. Sitä seuraavat "Oidipus Kolonoksessa" -näytelmän tapahtumat, jotka muodostavat sovittavan päätöksen Oidipus-tarulle, sekä "Antigone", joka kuvaa hieman myöhempää aikaa.


title: Kuningas Oidipus

text: Näytelmä noudattaa tyypillisen kreikkalaisen tragedian rakennetta sekä perusideaa, jonka mukaan tragedia keskittyy yhteen valittuun osaan laajempaa myyttiä, ja sijoittuu yhteen tapahtumapaikkaan. Näytelmä koostuu runosäkeestä.


title: Kuningas Oidipus

text: Oidipus syntyi Theban kuninkaan Laioksen ja kuningattaren Iokasten pojaksi. Pian pojan syntymän jälkeen Laios sai kuulla oraakkelilta, että tulisi kuolemaan oman poikansa käden kautta. Siksi hän määräsi Iokasten surmaamaan lapsen. Iokaste, sen enempää kuin tehtävän tältä saanut palvelijakaan, ei kuitenkaan pystynyt surmaamaan poikaa, ja niin tämä hylättiin Kithairon-vuorelle. Paimen löysi Oidipuksen, ja lopulta poika päätyi kasvatettavaksi Korintin kuninkaan Polyboksen ja kuningattaren Meropen hoviin aivan kuin kuninkaan omana poikana.


title: Kuningas Oidipus

text: Kasvettuaan Oidipus huolestui huhuista, joiden mukaan hän ei ollut kuninkaan oma poika. Hän kysyi neuvoa oraakkelilta, ja tämä ennusti, että Oidipus tulisi surmaamaan isänsä ja naimaan äitinsä. Koska Oidipus uskoi olevansa Polyboksen ja Meropen poika, hän jätti Korintin kauhistuneena. Thebaan johtavalla tiellä hän kohtasi Laioksen, riitautui tämän kanssa ja surmasi tämän tietämättä, että kyseessä oli hänen oma isänsä. Myöhemmin hän ratkaisi sfinksin esittämän arvoituksen, ja vapautti näin Theban sfinksin kirouksesta. Palkintona hän sai kaupungin kuninkuuden ja leskeksi jääneen kuningatteren Iokasten puolisokseen, ja he saivat useita lapsia.


title: Kuningas Oidipus

text: Näin Oidipusta koskenut ennustus oli toteutunut, vaikka tässä vaiheessa kukaan päähenkilöistä ei vielä tiedä sitä. "Kuningas Oidipusta" seuranneet katsojat tunsivat Oidipuksen tarinan valmiiksi. Yleisön kiinnostus kohdistui siihen, kuinka Sofokles esittää sen, kuinka Oidipuksen kohtalo paljastuu tälle itselleen Sofokleen kirjoittamassa versiossa.


title: Kuningas Oidipus

text:
Näytelmä alkaa sillä, että Theban vanhimpien muodostama kuoro ("khoros") pyytää kuningas Oidipusta tekemään jotakin kaupunkia vaivaavalle, Apollonin lähettämälle ruttoepidemialle. Oidipus on jo lähettänyt vaimonsa veljen Kreonin Delfoin oraakkelin luo kysymään, mistä rutto johtuu. Kreon palaa ja kertoo, että rutto päättyy vasta, kun edellisen kuninkaan Laioksen murhaaja saadaan kiinni ja oikeuden eteen. Oidipus lupaa löytää murhaajan ja kiroaa tämän
ruton vuoksi.
Oidipus kutsuu paikalle myös sokean tietäjä Teiresiaan. Tämä sanoo tietävänsä vastaukset Oidipuksen kysymyksiin, mutta kieltäytyy kertomasta tietojaan, koska se toisi pelkkää tuskaa. Sen sijaan Teiresias neuvoo Oidipusta lopettamaan asian selvittämisen. Oidipus kuitenkin syyttää Teiresiasta itseään osallisuudesta murhaan, minkä seurauksena tietäjä lopulta paljastaa, että murhaaja on Oidipus itse. Oidipus syyttää Teiresiasta salaliitosta Kreonin kanssa hänen syrjäyttämisekseen. Oidipus ja Teiresias riitelevät, ja Oidipus muistuttaa Teiresiaan olevan sokea, kun taas tietäjä sanoo, että sokea on Oidipus itse. Poistuessaan Teiresias sanoo, että Laioksen murhaaja tulee osoittautumaan sekä isäksi että veljeksi lapsilleen, ja oman vaimonsa pojaksi.


title: Kuningas Oidipus

text: Kreon saapuu kohtaamaan Oidipuksen syytökset. Oidipus vaatii tätä surmattavaksi salajuonen vuoksi, mutta kuoron väliintulo säästää Kreonin hengen. Kuningatar Iokaste sanoo, ettei Oidipuksen tarvitse välittää oraakkelinlausumista, koska Laios ja hän olivat saaneet monta vuotta aiemmin ennustuksen, joka ei koskaan toteutunut. Ennustuksen mukaan Laioksen olisi pitänyt kuolla oman poikansa käden kautta, mutta kaikki tietävät hänen kuolleen rosvojen käsissä kolmen tien risteyksessä Theban ja Delfoin välisellä tiellä. Viittaus kolmen tien risteykseen saa Oidipuksen huolestumaan siitä, voisiko Teiresias sittenkin olla oikeassa, ja hän kyselee Iokastelta lisää yksityiskohtia surmasta. Näin kummallekin paljastuu vähitellen, että Oidipus todellakin oli surmannut Laioksen.


title: Kuningas Oidipus

text: Korintista tuleva sanansaattaja tuo tiedon kaupungin kuningas Polyboksen kuolemasta, mikä saa Oidipuksen huojentumaan, sillä se tarkoittaa, ettei hän voisi koskaan surmata isäänsä. Jäljellä on ainoastaan mahdollisuus sekaantumisesta omaan äitiin. Sanansaattaja sanoo, ettei Oidipuksen tarvitse olla huolissaan, sillä kuningatar Merope ei ollut hänen oikea äitinsä. Sanansaattaja paljastuu samaksi paimeneksi, joka oli Kithaironilla saanut toiselta paimenelta hylätyn lapsen ja vienyt tämän lopulta Korintin hoviin, jossa kuningas Polybos otti tämän omaksi pojakseen. Oidipus ymmärtää olevansa itse kyseinen poika.


title: Kuningas Oidipus

text: Oidipus kuulustelee paimenta, jotta tämä kertoisi lisää. Paimen sanoo tuon toisen, hänelle lapsen luovuttaneen paimenen olleen Thebasta. Iokaste alkaa ymmärtää totuuden, ja pyytää, ettei Oidipus kyselisi enempää; riittäisi, että hän itse kärsisi ainoana totuuden tietävänä. Oidipus haluaa kuitenkin tietää totuuden syntyperästään, ja pyytää paikalle kyseisen toisen paimenen. Iokaste ryntää omaan huoneeseensa. Sillä välin Oidipukselle lopulta selviää paimenten kertomasta, että kyseinen lapsi oli Laioksen ja Iokasten oma poika, jonka Iokaste oli antanut vuorille hylättäväksi. Syynä oli oraakkelinlause, jonka mukaan poika tulisi surmaamaan isänsä. Näin Oidipukselle viimein selviää hänen syntyperänsä.


title: Kuningas Oidipus

text: Kaiken paljastuttua Oidipus kiroaa itsensä ja kohtalonsa. Kuoro valittaa, kuinka kohtalo voi kaataa suurenkin miehen. Palvelija saapuu ja kertoo Iokasten hirttäytyneen huoneessaan. Oidipus vaatii saada miekan, jotta voisi surmata itsensä. Hän raivoaa ympäri palatsia ja päätyy lopulta Iokasten ruumiin luokse. Nähtyään kuolleen vaimonsa ja äitinsä Oidipus ottaa epätoivoisena kaksi kultasolkea tämän asusta ja puhkaisee niillä silmänsä. Näytelmän loppuosa on pääosin Oidipuksen ja kuoron valitusta Oidipuksen kohtalosta.


title: Kuningas Oidipus

text: Sokea Oidipus pyytää, että hänet ajetaan pois maasta, ja pyytää Kreonia huolehtimaan kahdesta tyttärestään, Antigonesta ja Ismenestä, valittaen sitä, että nämä joutuivat syntymään sellaiseen kirottuun perheeseen. Kreon määrää, että Oidipus pidettäisiin palatsissa, kunnes oraakkelilta on saatu neuvo, mitä pitäisi tehdä. Kuoro päättää laulunsa yleiseen kreikkalaiseen maksiimiin:


title: Kuningas Oidipus

text: "Kuningas Oidipusta" on usein pidetty yhtenä kreikkalaisen tragedian lajityyppiä parhaiten edustavista teoksista – tragediana "par excellence" – ja Sofokleen tuotannon huipputeoksena. Draama etenee tehokkaasti niin, että Oidipuksen karu kohtalo paljastuu tälle itselleen vähitellen; Päivö Oksalan sanoin ”Sofokles ikään kuin kerii Oidipuksen kohtalon vyyhdin auki kohtaus kohtaukselta”. Hän haluaa selvittää Laioksen murhan, ja kulkee askel askeleelta kohti omaa tuhoaan ymmärtämättä sitä itse.


title: Kuningas Oidipus

text: Näytelmän pääteemaksi voidaan nähdä kohtalon ja vapaan tahdon välinen suhde: missä määrin ihminen voi vapaalla tahdolla vaikuttaa kohtaloonsa, joka on kreikkalaisissa tragedioissa usein ennalta määrätty ja oraakkelien ennustama. Traagiset päähenkilöt syyllistyvät yleensä johonkin traagiseen virheeseen, "hamartiaan", josta heitä lopulta rangaistaan. Oidipuksen tapauksessa ei kuitenkaan ole selvää, mikä tällainen virhe olisi. Oidipus ei myöskään kärsi hänen mukaansa vasta nykyaikana nimetystä Oidipus-kompleksista, sillä hän on surmannut isänsä ja nainut äitinsä täysin tietämättään. Oidipuksen elämän käänteet ovat kaikki seurausta puhtaasti kohtalosta.


title: Kuningas Oidipus

text: Toisena merkittävänä teemana näytelmässä voidaan nähdä ihmisten halu sulkea silmänsä karuilta tosiasioilta: sekä Oidipus että Iokaste tekevät kaikkensa, ettei heidän tarvitsisi myöntää totuutta, joka tulee näytelmän kuluessa yhä ilmiselvemmäksi.


title: Maailma loppuu tänään

text: ”Maailma loppuu tänään” on suomalaisartisti Titan kappale. Sony Music ja Mökkitie Records julkaisivat kappaleen artistin esikoissinglenä 11. kesäkuuta 2014. Kappaleen ovat säveltäneet Niko Lith sekä Janne Rintala, joka on myös sanoittanut kappaleen. Sanoitus kertoo kolmenkympin kriisistä.


title: Maailma loppuu tänään

text: Miika Ullakon ohjaama musiikkivideo kappaleesta sai ensiesityksensä Iltalehden IL-TV:ssä 13. kesäkuuta 2014. Videolla näytetään kohtauksia kuinka artisti juhlii Helsingin keskustassa sekä siitä kun hän on joutunut putkaan. Videopalvelu YouTubessa musiikkivideo julkaistiin 17. kesäkuuta 2014.


title: Jimi Santala

text: Jimi Santala (s. 5. huhtikuuta 1988 Helsinki) on suomalainen jääkiekkopuolustaja, joka pelaa Suomi-sarjajoukkue Kiekko-Espoossa.


title: Jimi Santala

text: Santala on Espoo Bluesin kasvatti. Hän pelasi B-junioriksi asti hyökkääjänä ja mutta vaihtoi kesken kauden 2004–2005 nykyiselle puolustajan pelipaikalleen. Santala siirtyi Hämeenlinnan Pallokerhon B-nuoriin kaudeksi 2005–2006. Kaudeksi 2006–2007 hän palasi Bluesiin, jonka SM-liigajoukkueen kanssa Santala teki kaksivuotisen sopimuksen syyskuussa 2006. Hän pelasi kuitenkin molemmat sopimuskautensa kokonaan joukkueen A-nuorissa voittaen SM-hopeaa keväällä 2007. Kaudella 2007–2008 Santala oli Bluesin A-nuorten tehokkain puolustaja ja kolmanneksi paras pistemies Sami Blomqvistin kanssa tehoilla 11+16=27. Hän sijoittui koko A-nuorten SM-liigan puolustajien pistepörssissä viidenneksi. Santala valittiin kauden päätteeksi sarjan parhaaksi puolustajaksi ja ensimmäiseen tähdistökentälliseen.


title: Jimi Santala

text: Kaudeksi 2008–2009 Santala siirtyi vuoden mittaisella sopimuksella Mestis-joukkue Mikkelin Jukureihin. Hänen ensimmäinen kautensa miesten sarjoissa toi 27 runkosarjaottelussa tehot 2+4=6, mutta Santalan kausi jäi kuitenkin reilun puolikkaan mittaiseksi loukkantumisten vuoksi. Elokuussa 2009 hän siirtyi try-outille Kiekko-Vantaaseen, josta Santala siirtyi neljän harjoitusottelun jälkeen jo samana harjoituskautena try-outille toiseen Mestis-seuraan, Jokipoikiin. Hän pelasi siellä kaksi harjoitusottelua ja palasi jo Mestis-kauden alettua syyskuussa taas lokakuun loppuun asti kestäneellä try-out -sopimuksella Kiekko-Vantaan riveihin. Santala sai joukkueeseen loppukauden 2009–2010 kattaneen sopimuksen, mutta hänen osoitteensa vaihtui taas siirtotakarajalla tammikuun 2010 lopulla, jolloin Santala siirtyi loppukaudeksi Mestiksen nousijajoukkue Rovaniemen Kiekon paitaan. Hän oli runkosarjan päätyttyä joukkueen ainoa, jonka teholukema (+1) oli plussalla. Santala onnistui kiekollisessa roolissan ja oli kevään 2010 karsintasarjan tehokkain puolustaja tehoilla 1+6=7. RoKi kuitenkin putosi kauden päätteeksi Suomi-sarjaan.


title: Jimi Santala

text: Santala jatkoi kaudella 2010–2011 uraansa Ranskan pääsarja Ligue Magnusin Pingouins de Morzinessa. Hänen ensimmäinen pääsarjakautensa toi 25 runkosarjaottelussa tehot 4+8=12 ja kuudessa playoff-ottelussa kaksi syöttöpistettä. Santala oli Ranskan Liigacupin tehokkain puolustaja HC Amiensin Pavel Kowalczykin kanssa tehoilla 1+7=8. Kaudeksi 2011–2012 hän siirtyi samassa liigassa pelaavaan Rouen Hockey Élite 76:een. Santala voitti kauden päätteeksi Ranskan-mestaruuden. Hän edusti joukkuetta myös Continental Cupissa, jonka Rouen voitti. Kaksi seuraavaa kautta Santala pelasi Gothiques d'Amiensissa. Kaudella 2012–2013 hän oli joukkueen tehokkain puolustaja tehoilla 3+17=20, joilla Santala jakoi koko Ligue Magnusin puolustajien pistepörssin seitsemännen sijan CPH Dijonin Kyle Hardyn kanssa. Kaudella 2013–2014 hän voitti koko liigan puolustajien syöttöpörssin ja sijoittui puolustajien pistepörssissä toiseksi HC Morzine-Avoriazin Carl Hudsonin jälkeen tehoilla 2+22=24.


title: Jimi Santala

text: Kaudeksi 2014–2015 Santala palasi Suomeen ja siirtyi vuoden mittaisella sopimuksella Mestis-joukkue Lempäälän Kisaan. Hänet nimettiin joukkueen varakapteeniksi. Santala oli tehoilla 6+23=29 LeKin paras syöttäjä ja toiseksi paras pistemies Markus Jokisen jälkeen. Hän jakoi Mestiksen puolustajien pistepörssin kuudennen sijan Hokin Janne Pälveen kanssa. Kaudeksi 2015–2016 Santala nimettiin LeKin kapteeniksi. Hän voitti pelipaikastaan huolimatta joukkueen sisäisen piste- ja syöttöpörssin tehoilla 6+24=30. Santala jakoi Mestiksen puolustajien pistepörssin neljännen sijan Hokin Risto Mattilan kanssa. Tammikuussa 2016 Espoo Bluesin SM-liigajoukkue lainasi hänet yhden viikonlopun ajaksi paikkaamaan poissaolojaan. Santala teki näin ollen liigadebyyttinsä 22. tammikuuta 2016 vieraissa Helsingin IFK:ta vastaan. Hän sai ottelussa jääaikaa 16.46 minuuttia. Santala pelasi kaikkiaan Bluesissa kolme ottelua ilman tehopisteitä.


title: Jimi Santala

text: Santala siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hänet nimettiin joukkueen varakapteeniksi, toimien kapteenina lähes koko kauden Hirschovitsin ollessa loukkaantuneena. Santala oli tehokkain puolustaja, paras syöttäjä ja neljänneksi paras pistemies tehoilla 4+24=28, joilla hän sijoittui Mestiksen puolustajien pistepörssissä viidenneksi. Kesken kauden 2017–2018, tammikuussa 2018 Santala siirtyi try-outille Saksan toiseksi korkeimmalle sarjatasolle DEL2-liigan Lausitzer Füchseen. Hän jatkoi siellä kauden loppuun, vaikka ei saanut ulkomaalaiskiintiön vuoksi peliaikaa pudotuspeleissä.


title: Jimi Santala

text: Kaudeksi 2018–2019 Santala siirtyi vuoden mittaisella sopimuksella Suomi-sarjaan perustetun Kiekko-Espoon joukkueeseen.


title: Jimi Santala

text: Santalan isoveli Jomi pelasi omalla urallaan alemmissa sarjoissa ja ulkomailla. Hän on sittemmin toiminut pelaaja-agenttina.


title: Jimi Santala

text: Jimi Santala on pelannut myös Rullakiekon SM-liigaa Grankulla IFK:ssa.


title: Bang Bang

text: ”Bang Bang” on brittiläislaulaja Jessie J:n, yhdysvaltalaislaulaja Ariana Granden sekä yhdysvaltalaisräppäri Nicki Minajin kappale. Kappaleen julkaisivat Lava Records ja Republic Records 29. heinäkuuta 2014 singlenä, jolla kaikki esiintyjät ovat johtavina artisteina. Kappale on johdantosingle Jessie J:n kolmannella studioalbumilla "Sweet Talker" ja se on mukana myös Granden toisen studioalbumin "My Everythingin" 25. elokuuta 2014 julkaistussa erikoispainoksessa. Vaikka kappale on virallisesti julkaistu 29. heinäkuuta, se vuoti internetiin muutamaa tuntia ennen suunniteltua julkaisuaan.


title: Bang Bang

text: ”Bang Bang” sai sekä kuuntelijoiden että kriitikoiden keskuudessa pääosin positiivisen vastaanoton, jotka yllättyivät Jessien ja Granden laulusta Minajin räppäämisen rinnalla. Kaupallisesti kappale menestyi hyvin, debytoiden Yhdysvaltain Billboard Hot 100 -listan kuudennella sijalla, jossa se on saavuttanut parhaimmillaan neljännen sijan, muodostuen Jessie J:n korkeimman sijoituksen saavuttaneeksi kappaleeksi kyseisellä listalla. ”Bang Bang” on myynyt nelinkertaisesti platinaa, ja kappale saavutti sijoituksia kymmenen parhaan joukossa myös Kanadassa, Australiassa, Uudessa-Seelannissa ja Bulgariassa. Kappale tulee olemaan osa Just Dance 2015-peliä.


title: SOE Busproduction

text: SOE Busproduction Finland Oy on 1. toukokuuta 2014 perustettu Scanian omistama suomalainen linja-autojen korinvalmistaja. Yhtiö jatkaa Lahden Autokorin konkurssipesän toimintaa Lahdessa. Kirjainlyhenne SOE tulee sanoista Scania OmniExpress, joka on Scanian bussimalli, jota Lahden Autokori valmisti ennen konkurssiaan. Yhtiö työllistää noin 150 henkilöä.


title: Netta Dahlberg

text:
Netta Dahlberg (s. 1980) on suomalainen laulaja, lauluntekijä ja näyttelijä.
Netta on esiintynyt useilla suomalaisilla albumeilla joko vierailijana tai taustalaulajana ja julkaissut myös soolomateriaalia. Hän on lisäksi säveltänyt ja sanoittanut kappaleita muille artisteille, kuten Suvi Teräsniskalle ja Voice of Finland -finalisti Kim Koskiselle.


title: Netta Dahlberg

text: Dahlberg on coverbändi Run for Coverin laulusolisti. Bändin muita jäseniä ovat Rolf Pilve (Stratovarius), Teemu Mäntysaari (Wintersun), Tuomas Yli-Jaskari (Tracedawn) ja Vili Itäpelto (Tracedawn). Dahlberg on tunnettu myös radiojuontajana ja äänitysstudio Sonic Pump Studiosin entisenä toimitusjohtajana.


title: Netta Dahlberg

text: Vuonna 2017 Dahlberg valittiin Veikkauksen lottotytöksi.


title: Itseiskiihtyvyys

text: Itseiskiihtyvyys (ominaiskiihtyvyys, engl. "proper acceleration") on suhteellisuusteorian suure, jolla kuvataan hiukkaseen kiinnitetyn kiihtyvyysanturin mittaamaa ja hiukkasen kokemaa fysikaalista kiihtyvyyttä. Itseiskiihtyvyyden suuruus, eli vektorin normi, on Lorentz-invariantti skalaari ja siten riippumaton havaitsijan koordinaatistosta. Kiihtyvää liikettä ja havaitsijoita voidaan käsitellä täsmällisesti erityisellä suhteellisuusteoriallakin ilman siirtymistä yleiseen suhteellisuusteoriaan, mutta yleisen suhteellisuusteorian muotoilu antaa täydentävän kineettisen kuvauksen ekvivalenssiperiaatteesta ja itseiskiihtyvyyden osuudesta suhteellisuusteorioissa.


title: Itseiskiihtyvyys

text: Koordinaatistokiihtyvyys (engl. "coordinate acceleration") määritellään jonkin valitun koordinaatiston suhteen. Kun hiukkaseen ei vaikuta ulkoisia vuorovaikutuksia (Newtonin I laki), on hiukkasen itseiskiihtyvyys nolla, vaikka jonkin ei-inertiaalikoordinaatiston suhteen hiukkasella olisikin koordinaatistokiihtyvyys.


title: Itseiskiihtyvyys

text: Kun kiihtyvään hiukkaseen kiinnitetään inertiaali, jossa kullakin ajanhetkellä hiukkasen hetkellinen nopeus on nolla (hetkellisesti mukana liikkuva inertiaali, hetkellinen lepokoordinaatisto), on itseiskiihtyvyys sama kuin tuon hetkellisen inertiaalin koordinaatistokiihtyvyys.


title: Itseiskiihtyvyys

text: Yleisen suhteellisuusteorian vapaassa pudotuksessa havaitsijan itseiskiihtyvyys on nolla, koska liikerata seuraa aika-avaruuden geodeesia. Jos ulkoinen vuorovaikutus poikkeuttaa havaitsijan inertiaalisesta liikkeestä, kokee havaitsija itseiskiihtyvyyden. Gravitaatiossa vapaassa pudotuksessa kiihtyvyysanturi ei siis näytä kiihtyvyyttä. Toisaalta maan pinnalla havaitsijan liikerata poikkeaa geodeesilta, jolloin kiihtyvyysanturin lukema, itseiskiihtyvyys, poikkeaa nollasta.


title: Itseiskiihtyvyys

text: Suhteellisuusteoriassa hiukkaseen liitettäviä suureita ovat mm. skalaarit sekä kolmi- ja nelivektorit. Merkitään kolmiulotteisia vektoreita formula_1 ja neliulotteisia formula_2.


title: Itseiskiihtyvyys

text: Erityisessä suhteellisuusteoriassa hiukkasen liikerataa kuvataan maailmanviivalla, joka on Minkowskin avaruuden parametrisoitu käyrä. Hiukkaseen kiinnitetty kello näyttää itseisaikaa (ominaisaika, engl. "proper time") formula_3. Valitaan jokin inertiaali, ja otetaan kaksi lähekkäistä pistettä (aika-avaruuden tapahtumaa) maailmanviivalta. Merkitään koordinaattien erotusta nelivektorilla formula_4, jonka pituuden neliö formula_5 on Lorentz-invariantti intervalli. Jos koordinaatistoksi valitaan hetkellinen lepokoordinaatisto, jossa formula_6, niin formula_7. Tästä nähdään, että formula_8 on Lorentz-invariantti eli kaikille havaitsijoille sama.


title: Itseiskiihtyvyys

text: Nopeus formula_9 määritellään paikan derivaattana koordinaatistoajan suhteen, ja kiihtyvyys formula_10 nopeuden derivaattana koordinaatistoajan suhteen .


title: Itseiskiihtyvyys

text: Lorentz-kerroin on


Itseiskiihtyvyys


title: Itseiskiihtyvyys

text: Nelinopeus määritellään nelipaikkavektorin derivaattana itseisajan suhteen:


title: Itseiskiihtyvyys

text: formula_12, missä formula_13 on paikkavektori valitussa inertiaalissa.


title: Itseiskiihtyvyys

text: Itseisnopeus (ominaisnopeus, engl. "proper velocity", tunnus usein myös w tai η) poikkeaa nopeudesta formula_14 siten, että se määritellään paikan derivaattana hiukkasen itseisajan suhteen:


title: Itseiskiihtyvyys

text: Tässä etäisyys mitataan valitussa inertiaalissa ja aika hiukkaseen kiinnitetyllä kellolla. Mittareferenssien erosta johtuen määritelmä vaikuttaa epäkäytännölliseltä, mutta se voidaan ajatella kellojen synkronoinnista vapaaksi nopeudeksi.


title: Itseiskiihtyvyys

text: Itseisnopeus saadaan ilmaistua koordinaatistoajan suhteen käyttämällä Lorentz-kerrointa formula_16, jolloin


title: Itseiskiihtyvyys

text: Itseisnopeus ei sellaisenaan ole Lorentz-invariantti.


title: Itseiskiihtyvyys

text: Nelinopeus voidaan ilmaista komponenttimuodossa formula_18. Vektori osoittaa maailmanviivan tangentin suuntaan, ja sen pituuden neliö on vakio ||U|| = U ⋅ U = c. Vektorin pituus on siis aina vakio, ja geometrisesti se on maailmanviivan yksikkötangenttivektori.


title: Itseiskiihtyvyys

text: Nelikiihtyvyys määritellään nelinopeuden derivaattana itseisajan suhteen:


title: Itseiskiihtyvyys

text: Sama komponenttimuodossa:


title: Itseiskiihtyvyys

text: missä formula_21 on Lorentz-kerroin nopeudella formula_22 ja vastaavasti formula_23 on Lorentz-kertoimen derivaatta koordinaatistoajan t suhteen:


title: Itseiskiihtyvyys

text: Erikoinen ominaisuus on se, että nopeus formula_14 ja kiihtyvyys formula_26 (kolmivektoreita) esiintyvät nelikiihtyvyydessä sekä aika- että avaruuskomponenteissa.


title: Itseiskiihtyvyys

text: Edellinen nelikiihtyvyyden kaava on yleispätevä, ja sovellettavissa myös pyörimisliikkeeseen tai vastaaviin tilanteisiin. Voidaan osoittaa, että nelikiihtyvyys formula_27 ja nelinopeus formula_28 ovat aina ortogonaalisia. Geometrisesti formula_27 on maailmanviivan kaarevuusvektori, joka kuvaa sen poikkeamista suorasta viivasta.


title: Itseiskiihtyvyys

text: Erikoistapauksessa, jossa formula_30 ja formula_31, eli hiukkasen kiihtyessä x-akselin suunnassa, saadaan


title: Itseiskiihtyvyys

text: Hetkellisesti mukana liikkuvassa lepokoordinaatistossa formula_33ja formula_34, jolloin


title: Itseiskiihtyvyys

text: Nelikiihtyvyys on nolla, kun lepokoordinaatistossa kolmikiihtyvyys on nolla.


title: Itseiskiihtyvyys

text: Nelikiihtyvyyteen liittyvä Lorentz-invariantti suure on skalaaritulo formula_36.


title: Itseiskiihtyvyys

text: Hyödynnetään kolmea kaavaa


title: Itseiskiihtyvyys

text: formula_37 ,


title: Itseiskiihtyvyys

text: formula_38 ja


Itseiskiihtyvyys


title: Itseiskiihtyvyys

text: siten, että merkitään formula_40nopeuden formula_41 sitä komponenttia, joka on yhdensuuntainen kiihtyvyydelle formula_26, ja vastaavasti kohtisuoraa komponenttia formula_43, jolloin skalaaritulo formula_44.


title: Itseiskiihtyvyys

text: missä formula_46


title: Itseiskiihtyvyys

text: Tuloksesta formula_47nähdään, että skalaaritulo on aina negatiivinen.


title: Itseiskiihtyvyys

text: Määritellään itseiskiihtyvyysvektori formula_48 seuraavasti:


title: Itseiskiihtyvyys

text: Nyt itseiskiihtyvyysvektorin pituuden neliöksi saadaan formula_50, joka on selvästi Lorentz-invariantti ja kaikille havaitsijoille sama. Nelikiihtyvyys formula_27 kuvaa geometrisesti maailmanviivan poikkeamista suorasta viivasta, joten tämän avulla määritelty itseiskiihtyvyys kuvaa hiukkasen "tuntemaa" kiihtyvyyttä sen liikkuessa maailmanviivaansa pitkin ja siirtyessään "hetkellisestä lepokoordinaatistosta seuraavaan".


title: Itseiskiihtyvyys

text: Kun hiukkasen nopeus formula_41 ja kiihtyvyys formula_26 ovat yhdensuuntaisia, itseiskiihtyvyys on


title: Itseiskiihtyvyys

text: Tässä itseiskiihtyvyys on itseisnopeuden derivaatta koordinaatistoajan (ei itseisajan) suhteen. Lineaariselle kiihtyvyydelle pätee itseiskiihtyvyyden ja koordinaatistokiihtyvyyden välillä formula_55


title: Itseiskiihtyvyys

text: Nopeuden ja kiihtyvyyden Lorentz-invariantteja skalaareja ovat


title: Itseiskiihtyvyys

text: formula_56ja formula_57.


title: Itseiskiihtyvyys

text: Valonnopeudella liikkuvalle hiukkaselle itseiskiihtyvyys on määrittelemätön.


title: Itseiskiihtyvyys

text: Vastaavasti relativistisessa kvanttielektrodynamiikan teoriassa (QED) hiukkanen on olemassa hiukkasena emissiossa ja absorptiossa, mutta valonnopeudessa aaltopakettina ilman määriteltyä kulkureittiä.


title: Jee jee (Teflon Brothersin kappale)

text: ”Jee jee” on suomalaisyhtye Teflon Brothersin kappale heidän kolmannelta, "Valkoisten dyynien ratsastajat" -nimiseltä studioalbumilta. Johanna Kustannus julkaisi kappaleen albumin neljäntenä singlenä kesäkuussa 2013.